Бўстонлиқда хориж фильмларидаги каби амалга оширилган жиноят фош этилди » Ўзбекистон янгиликлари – Zamin.uz\nБўстонлиқда хориж фильмларидаги каби амалга оширилган жиноят фош этилди\n20 апрель 2017, 11:23\nҚора ниқоб, қора либос ва совуқ қурол... Хориж фильмларида кўп томоша қилинган жиноятчининг қиёфаси тахминан шундай. 20-25 ёшли йигитлардан тузилган жиноий гуруҳ ҳам айнан шундай усулда навбатдаги қабиҳ ишни амалга оширди, деб хабар бермоқда Qalampir.uz.\nЖиноятчилар 2017 йилнинг 10 апрель куни тахминан соат тунги 2:30 да Бўстонлиқ тумани Искандар қўрғони ҳудудидаги хонадонларнинг бирига ўғриликка тушди. Улар 1988 йилда туғилган хонадон эгасини ош пичоғи ёрдамида ўлдириш билан қўрқитиб, икки миллион сўм пули ва нархи 400 минг сўм бўлган “Nokia-225” русумли уяли алоқа телефонини тортиб олишди.\nЖабрланувчи дарҳол ички ишлар идорасига мурожаат қилган. Олиб борилган тезкор чора-тадбирлар натижасида ушбу жиноятни икки нафар – 1998 йилда туғилган, муқаддам судланган шахс ҳамда 1994 йилда ва 1996 йилда туғилган шахслар олдиндан ўзаро жиноий тил бириктириб содир этганликлари ошкор бўлди.\nЮқорида таъкидлаганимиз каби интернет, хорижнинг жангари ва зўравонликни тарғиб этувчи фильмлари таъсирида жиноят содир этаётган ёшларни тўғри йўлга йўналтириш ҳар бир фуқаронинг бурчидир.\nЯнгиликлар » Жамият » Бўстонлиқда хориж фильмларидаги каби амалга оширилган жиноят фош этилди


СИЙРАК СОЧНИ «ҚАЛИН»ЛАШТИРИШ СИРИ\nЧиройли турмакланган соч ҳар бир аёлнинг ҳуснига ҳусн қўшиши табиий. Лекин у сийрак бўлса, бироз «қалин»лаштириб, янада гўзал кўриниш ҳақида орзу қиласиз. Сизга бу борада сартарош Муаттар МАҲМУДОВА тавсиялари ёрдам беради.\nСийрак сочлар ўз кўринишини тез йўқотиши сабаб уларни тез-тез ювиб туриш керак. Бош териси ва соч турига қараб шампунь танлаш ҳам жуда муҳим. Кўпинча асаб бузилиши соч тўкилишига олиб келиши боис меҳнат ва дам олишни тизимли ташкил этиш сочингизни янада сийраклашиб кетмаслигига ёрдам беради. Мол гўшти, жигар, тухум, кўкатлар танани етарли витаминлар билан таъминлаб, соч мустаҳкамлигини янада оширади.\nСтатистик маълумотларга кўра, жаҳондаги 90 фоиз аёллар сочи сийраклигини яширишга уринар экан. Аммо бу муаммога чора топса бўлади.\nСоч илдизига ҳажм берувчи махсус спрейдан сепиб, сўнг қуритиш сочни қалин кўрсатади. Бироқ бунда сочни охиригача қуритиб юбормай, аввал таралади. Сўнг алоҳида қисмларини думалоқ тароққа ўраб, яна қуритиш давом эттирилади.\nСочни жингалаклаш ҳам унга анча ҳажм беради. Бунинг учун нам сочга мусс, яъни кимёвий кўпикдан суртиб, бигуди ўраб қуритиш керак. Сўнг бигудини ечиб, сочни ўзингиз истаган шаклга келтирасиз. Лак билан қотириб, турмакни анча вақт сақлаш мумкин. Бу усул калта ва ўрта узунликдаги сочларга жуда мос.\nИлдизига ишлов берамиз\nСоч илдизини махсус қуруқ сочлар учун мўлжалланган шампунь билан ювиш мумкин. У сочдаги ортиқча ёғларни сидириб олади. Сўнг бироз тараб турмаклаш мумкин.\nТажрибали сартарошлар сочни қўл ҳаракатлари билан енгил силкитиб қуритишни тавсия қилишади. Деярли қуригач, катта тишли тароқда эҳтиёткорлик билан тараш мақсадга мувофиқдир.\n2 дона тухум сариғи, 2 ошқошиқ ўсимлик ёғини аралаштириб, сочнинг илдизлари ва узунлиги бўйлаб суртилади. 30 дақиқа ушлаб тургач, яхшилаб ювиб ташланади.\nҚуруқ сочлар учун ярим стакан қатиқ, 1 дона тухум сариғи аралаштириб, соч илдизларига суртиб, 30 дақиқа қолдирилади.


Ҳафта ижтимоий муаммолари: Мен ўша бозор бузувчи ҳокимман - Daryo\n19:31, 22.03.2019 78421\nҲафта ижтимоий муаммолари: Мен ўша бозор бузувчи ҳокимман\n«Дарё» колумнисти анъанавий рукнда ҳафта ижтимоий масалаларига тўхталиб ўтади.\nАбдулла Қаҳҳор дейдики, кўп (ва олифтанамо) гап ёлғонни пардалаш учун керак. Мабодо бирор катта ҳажмли лойиҳа тўғрисидаги хабарда «трансформация ишлари кетяпти», «амалга ошириш концепцияси қайта кўриб чиқилади», «сарф-харажатларни оптималлаштириш мақсадида», «кўзда тутилмаган ўзгаришлар боис иқтисодий параметрлар мақбуллаштирилади» каби олифта жумлаларни учратиб қолсангиз, ўзингиз учун «лойиҳа ухлабди» деб хулоса чиқариб қўяверинг. Қизиқиш учун илгари бекор қилинган лойиҳаларга (1, 2) бирров кўз югуртириб кўринг-а.\nҲа, мен ўша ҳокимман. Барчангиз билган-таниган, қарсак чалган. Мен ҳануз борман.\nМен ўшаман. Мажлисда «онангни» деб сўккан мен бўламан. Ҳоким бўлганим ҳамоно қурилишга газ бериб, бозорингизга бульдозер солдирган менман.\nМен ҳамиша барҳаётман. Мени йўқота олмайсиз.\nФермернинг эккан экини, тиккан тикини, деворига чирмашган ошқовоқпалагигача солиқ ўйлаб топган менман. Тадбиркорнинг дўконини тортиб олиб, қайта қуриб ўзига ўн баравар қиммат сотган менман. Менга асло қарши чиқа олмайсиз.\nҚариндош-уруғларимни энг муҳим лавозимларга жойлаб «оилавий пудрат» синдикатини яратган менман. Итальянлар ҳам ҳайрон қолади менинг ҳунаримга.\nМени доим қоралайсиз, орқадан сўкасиз. Аммо ҳузуримда қўлингиз қовушганча қотиб қоласиз. Мен шундай сеҳрли одамман.\nМенга порталингиз, газетангиз, сайтингиз, ижтимоий тармоғингизнинг кучи етмайди. Мен бир ўзим улардан кучлироқман. Айтганимни қилинг.\nФермерни ўзига қабр кавлаттирган мен бўламан. Мажлисда айбдорларнинг қариндош-уруғи қолмай сўкаман. Ураман ҳам. Мен шундай кучлиман.\nБободеҳқон ўзлаштирган қўриқ ерни пўписа билан ҳокимликдаги қариндошимга тортиб олиб берган мен бўламан. Ери борлар мен билан ўйлаб гаплашсин. Ҳатто ҳовлингиз ўзингизники эмас.\nҲар куни ишга келибоқ тўп-тўп ҳужжатларга қарамасдан қўл қўювчи мен бўламан. Мингта имло хато ўтиб кетса, нима? Мен ҳокимман, филолог эмас. Одамларни ишлатаман ва бу хислатим барча айбимни ювади. Шунча айбимга қарамасдан бу лавозимда ўтирганимнинг боисидир бу.\nСиз нозиктаъб зиёлиларнинг қўлингизга тўртта одам берса уддалаб ишлата олмайсиз. Мен ишлата олганим ютуғимдир. Давлат, одамлар иш билан ҳаётдир. Бу билимдир. Ҳокимнинг салоҳияти Ҳокингнинг салоҳиятидан кам эмас. Мен билан ҳисоблашинг.\nУйдан чиққан динозавр ҳақида\nОшхўрга ош, ишхўрга иш\n«Тароқ» блокбастерига марҳабо\n2019 йилда Тошкентда учар автомобиллар қатнови йўлга қўйилади\n«Ўзинг нима қилдинг?» «Куракка суяндим»\nЮсуфбек ҳожининг смайлиги\n«Фермер ҳокимни урганда нима бўларди?»\n10:56, 30.05.2020 513343\n19:13, 04.06.2020 360959\n19:02 Бугун 1162\n18:59 Бугун 761\n18:43 Бугун 1996\n18:28 Бугун 4353\n22:40, 27.09.2020 114873\n23:44, 27.09.2020 106422\n19:13, 27.09.2020 105700\n18:43, 28.09.2020 96835


Самарқанд вилоятида 45та яширин цех фаолиятига чек қўйилди\n12:05 / 14.09.2015\n2015 йилнинг саккиз ойи давомида Самарқанд вилоятида 610 маротаба қисқа муддатли ва назорат текширувлари ўтказилиб, савдо нуқталарида бир қатор қонун бузилишлари аниқланди, дейилади вилоят солиқ бошқармаси бўлим бошлиғи Д.Султоновнинг “Самаркандский вестник” газетасида чоп этилган мақоласида.\nЎтказилган текширувлар таҳлили шуни кўрсатдики, 288 ҳолатда касса ускунасидан 293 млн сўмлик квитанциялар тақдим этилмасдан хизмат кўрсатилган, 52 ҳолатда эса 305 млн сўмдан зиёд нақт пул ўз вақтида банкларга тақдим этилмаган. 139 текширувда умумий қиймати 408,4 млн сўмлик савдолар тегишли ҳужжат ва сифат сертификатларисиз амалга оширилгани маълум бўлди.\nШунингдек, вилоятда 106 маротаба қисқа муддатли текширувлар ўтказилиб, савдо нуқталари ва хизмат кўрсатиш шохобчаларида терминал орқали нақт пулсиз ҳисоб-китобнинг олиб борилиши ўрганилган. Натижада 89 ҳолатда ҳисоб терминалларининг йўқлиги, 13 ҳолатда эса терминал орқали сотилувчи маҳсулотлар нархининг ошириб кўрсатилиши аниқланди.\nДавлат солиқ бошқармаси ва бўлинмалари томонидан 66 ҳолатда Ўзбекистон Республикаси Президентининг 2013 йил 24 январдаги “Чакана савдо ва хизмат кўрсатиш соҳасида ҳисоб-китоблар механизмини янада тартибга солиш тўғрисида”ги ПҚ-1910-сонли қарорига амал қилинмаганлик аниқланди.\nАниқланган қонунбузилишлар бўйича белгиланган молиявий жарималар миқдори 1740,9 млн сўмни ташкил этди.\nШунингдек, 228 нафар амалдор шахсларга нисбатан маъмурий жазо тури қўлланилиб, 75 млн сўмлик жаримага тортилди. Маҳаллий ҳокимият органларига 50 тадбиркорлик субъектига нисбатан ёзма мурожаатлар тақдим этилди. Ҳуқуқни муҳофаза қилиш органларига эса 32 текширув ҳужжатлари йўналтирилиб, уларнинг 19тасига нисбатан тергов иши очилди.\nШунингдек, давлат стандартларига мос келмайдиган маҳсулотлар ишлаб чиқараётган 45та яширин цех фаолиятига чек қўйилди. Уларнинг учтаси ўсимлик ёғи ишлаб чиқарувчи цех бўлса, 18таси озиқ-овқат маҳсулотлари, 24таси ноозиқ-овқат маҳсулотларини ишлаб чиқариш билан шуғулланган.


Қўшработда шифокор беморнинг яқинлари томонидан сабабсиз ҳақоратланиб, калтакланди\nИжтимоий тармоқларда тарқалган Самарқанд вилояти Қўшработ тумани тиббиёт бирлашмасида ўз хизмат вазифасини бажараётган шифокорни беморнинг яқинлари калтаклаганлиги ҳолатлари акс этган материаллар Соғлиқни сақлаш вазирлиги томонидан ўрганилди. Бу ҳақда вазирликнинг Жамоатчилик билан алоқалар бўлими хабар берди.\nЎрганишларда воқеа жорий йилнинг 7 август куни Қўшработ тумани тиббиёт бирлашмаси марказий шифохонасининг қабул бўлимида рўй берганлиги маълум бўлди.\nАниқланишича, шу куни кеч соат 17:40 лар атрофида туман марказий шифохонасининг қабул бўлимига 1973 йилда туғилган М.С. шу туманда яшовчи Бекзод ва Миролим исмли шахслар томонидан олиб келинган. Навбатчиликни ўтаётган терапевт шифокор Отабек Сирлибоев беморга зудлик билан тез тиббий ёрдам кўрсатиш мақсадида носилкани кўтаришда қатнашади ва беморни олиб келган икки эркакнинг тиббиёт ходимларига нисбатан айтилган ҳақоратли сўзларини эшитади.\n«Аввалига улар барча тиббиёт ходимларини ҳақоратлашди. ‘Ёрдам кўрсатяпмиз-ку, нимага бунақа ҳақоратлаяпсиз врачларни’ деганимдан сўнг менинг шахсиятимга тегувчи сўзлар билан янада қаттиқроқ ҳақоратлаб, мени иккаласи бир вақтнинг ўзида бараварига уриб-тепиб кетишди. Ўша вазиятда улар маст ҳолатда эди. Мен нима учун ҳақорат эшитганлигимни, нима сабабдан таёқ еганлигимни умуман тушунмадим. Шу куни ИИБ бўлимига хабар берилди, улар келиб мендан тушунтириш хати олиб кетишди, холос. Орадан деярли олти кун ўтиб, воқеа ижтимоий тармоқларда тарқалгандан кейингина, жароҳатларим битай деганда ИИБ ходимлари келиб, мени суд-тиббий экспертизадан ўтиш учун юборишди», — дейди терапевт Отабек Сирлибоев.\n«Охирги бир ой ичида ижтимоий тармоқларда Йўл-патрул хизмати ходимларидан қочиб кетган бир қанча ҳайдовчилар акс этган видеоси тарқалиб кетди. Ушбу ҳолатларнинг барчасида шўхлик қилиб қочиб кетган ҳайдовчилар зудлик билан топилиб, Интернет тармоқлари орқали улар ва уларнинг яқин қариндошлари ЙПХ ходимларидан кечирим сўраттирилиб, 15 сутка қамоқ жазосига тортилганлигининг гувоҳи бўлдик.\nХудди шундай интернет сайтларда ички ишлар идораси ходимига бир тарсаки урган қонунбузарлар зудлик билан ушлаб келтирилиб, дарҳол қамоққа олинганлиги ва кейинчалик улар озодликдан маҳрум этиш жазосига тортилганлиги тўғрисидаги маълумотларни ҳам тез-тез ўқиб турибмиз. Лекин ички ишлар ходимларининг биз врачларга нисбатан содир этилган тажовузларга бўлган бундай муносабати, суднинг эса врачларга муштумзўрлик қиладиганларга жудаям енгил жазо тайинлаб келиши тиббиёт ходимларида чуқур таажжуб уйғотмоқда. Ахир биз ҳам ички ишлар идораси ходимига ўхшаб халқнинг хизматини қилаяпмиз-ку. Бизнинг айбимиз нимада? Тиббиёт ходимлари билан боғлиқ вазиятларда нега бундай сусткашликка йўл қўйилиши керак?», — дея сўзида давом этади Отабек Сирлибоев.\nВоқеа содир бўлгандан сўнг жабрланувчи Отабек Сирлибоевга тез тиббий ёрдам кўрсатилиб, дастлаб марказий шифохонанинг шошилинч тиббий ёрдам бўлимига ётқизилган. Айни пайтда у боши ва кўз қисми жароҳати билан даволанишни давом эттирмоқда. Аҳволи ўртача оғирликда. Беморнинг аҳволи Соғлиқни сақлаш вазирлиги назоратида.\n«Маълумот ўрнида шуни қайд этиб ўтиш лозимки, юқоридаги каби шифокорларни ҳақоратлаб, уларга тажовуз қилиш ҳолатлари жорий йилнинг ўтган даври мобайнида, биргина Қўшработ туманида тўрт марта кузатилди. Мамлакатимиз бўйича олганда эса бу рақамлар жуда катта ва аянчли аҳволда», — дейди Соғлиқни сақлаш вазирлигининг етакчи юрисконсулти Санобар Юсупова.\n«Соғлиқни сақлаш вазири шифокорларнинг ҳақ-ҳуқуқлари ҳимоясини кучайтириш мақсадида ўз хизмат вазифасини бажариб турган тиббиёт ходимига бемор ва уларнинг яқин қариндошлари томонидан ғайриқонуний равишда тажовуз қилиниши ёки уларга тан жароҳати етказилишидан иборат қилмишлар учун жиноий жавобгарликни кучайтириш ташаббусини мунтазам илгари суриб келмоқда. Ҳар қандай ҳолатда ҳам вазирлик тиббиёт ходимларининг ҳуқуқлари ҳимоя қилинишини таъминлаш, уларни турли ноқонуний хатти-ҳаракатлардан асраш бўйича қонун ҳужжатларида белгиланган ваколатлари доирасида тегишли чораларни қатъий кўриб боради», — дейилади хабарда.\nКиритилди: 20:00 13.08.2019. Ўқилди: 1107 марта. Фикрлар сони: 0 та.


Interfutbol.Uz | Дортмундни ранжитган – «кераксиз»\nДортмундни ранжитган – «кераксиз»\n2019-03-14 07:51:00 301 0 Ahadxon\nОлтин медалларни «Боруссия» Дортмунд футболчилари бўйнига илишга бироз шошдик, чоғи! Бундеслиганинг 24-турида Люсьен Фавр шогирдлари Аугсбургга ютқазишди ва йўқотилган очколар бўйича энди амалдаги чемпион - «Бавария»дан катта устунликка эга эмаслар. Шов-шувли натижа, айниқса, «Аугсбург»нинг турли турнирлардаги сўнгги 14 ўйиндан 10тасида мағлубиятга учраганини инобатга олсак.\nОрадан тўрт кун ўтиб, «Боруссия» ўз уйида «Тоттенхэм»га қарши ЕЧЛ 1|8 финал жавоб учрашувида майдонга тушди, лекин дортмундликлар учун куч тежаш шарт эмасди. Лондондаги мағлубият (0:3)дан ке-йин Фавр жамоасининг асосий мақсади Германия чемпионлиги бўлиши керак эди. Умуман, «шпорлар» сафарда ҳам ўзларига керакли натижага (1:0) эришдилар. Бу эса дортмундликларнинг режаси амалга ошмаганига яна бир ишора.\n«Боруссия»нинг асосий таркибига жароҳатидан фориғ бўлган Марко Ройс қайтди. У жорий мавсум жамоанинг энг яхши тўпурари (17та гол), ассистентлик бўйича эса (10та самарали узатма), Жейдон Санчодан кейин иккинчи ўринни эгаллаб турибди.\nАугсбургдаги ўйинда Дортмунд юлдузларидан бири эмас, мезбонлар форварди Жи Донг Вон қаҳрамонлик кўрсатди. Қизиғи, кореялик футболчи 2014 йилнинг ёзида «Аугсбург»дан айнан «Боруссия» сафига қўшилган, аммо «қизил-сариқлар» асосий таркибида бирорта ўйин ўтказмай, ярим йилдан сўнг ортга қайтганди. Эҳтимол, Жи Донг Вон ушбу «дубл»и билан собиқ клубини олтин медаллардан мосуво қилгандир?!\n«Боруссия» шундоқ ҳам ўртамиёна ўйин кўрсатди, тезкорликни оширмади, голли вазиятларда эса ўз ҳимоячилари хатоларидан жабр кўрди. Дастлаб Дан-Аксель Загаду «қовун туширди», сўнгра Ашраф Ҳакими рақибга «совға» тайёрлади. Эътиборлиси, марокашлик ҳимоячи «Уэмбли»да ўтган ЕЧЛ баҳсида ҳам мағлубиятнинг асосий сабабчиларидан бири бўлганди. Айниқса, Жи Донг Воннинг иккинчи голи чиройли чиқди: тўпни дарвозабоннинг устидан енгил ошириб қўйди.\nРойс ва Санчо дарвоза томон иккитадан зарба йўллаб, биттадан чиройли узатмани амалга оширишди. Whoscored.com эса уларга жуда паст баҳо қўйди - мос равишда 6,40 ва 6,42. Умуман, англиялик футболчи дортмундликларнинг голида иштирок этди. Ниҳоят, захирадан ўйинга қўшилган Пако Алькасер тўп киритди, бунга қадар ушбу ҳужумчи деярли барча турнирлардаги учрашувлар пайтида қайсидир шеригининг ўрнига майдонга тушиб, дарвозани ишғол қилаётганди. Испаниялик форвард Аугсбургда ҳам иккинчи уринишидан унумли фойдаланди. Бунга қадар майдон эгалари посбони Грегор Кобель Алькасернинг зарбасидан сўнг қойилмақом «сейв»ни амалга оширганди. Мазкур жамоаларнинг биринчи даврадаги ажойиб ўйинини («Аугсбург» ва «Боруссия» сўнгги 20 дақиқада бештадан тўп киритишганди) инобатга олсак, якун ёрқин кечишини тахмин қилиш мумкин эди. Бинобарин «Аугсбург» совуққонлик билан устунлигини сақлаб турди, Бундеслига етакчиси эса куздаги иштирокидан фарқли равишда, жуда зерикарли ўйин кўрсатмоқда.\nМана шунақа гаплар! Бавариянинг бир клуби бошқасига ёрдам берди - «Боруссия» Германия чемпионатидаги иккинчи мағлубиятини тан олди. «Бавария» эса ушбу турда Менхен-гладбахда ғалаба қозониб, жамғарилган очколар бўйича дортмундликларга етиб олди. Демак, бош сов-рин учун кураш нолдан бошланди.\nНавбатдаги турда 9 март куни «Бавария» ўз майдонида «Вольфсбург» билан ўйнади, «Боруссия Д» эса «Штутгарт»га мезбонлик қилди. Мазкур учрашувлар жараёнга қанчалик таъсир ўтказди? Бу мавзуга ке-йинроқ алоҳида тўхталамиз.


Гувоҳлар судланувчига айланди — Huquq\nHome / / Гувоҳлар судланувчига айланди\nГувоҳлар судланувчига айланди\n04.10.2019\t, Муносабат 129\nҚарши транспорт прокуратураси томонидан Ички ишлар вазирлиги транспорт ички ишлар бошқармаси нефть МТК АМБ Ховос отряди Қарши гуруҳи командири вазифасини бажарувчи А.Жалиловга нисбатан қўзғатилган жиноят иши бўйича дастлабки тергов ва суд терговида мазкур отряд ходимлари Олимжон Ёқубов ва Ўрол Исмоилов гувоҳ сифатида сўроқ қилинган эди. Жиноят кодекси талабига кўра огоҳлантирилган бўлса-да, улар судланувчи А.Жалиловга пул йиғиб беришмаганини, ўша пайтда раҳбарларнинг руҳий босими билан ҳужжатларга қўл қўйиб беришганини қайд этишган. Бу билан суд органининг нормал фаолиятига тўсқинлик қилиб, билатуриб ёлғон гувоҳлик беришгани аниқланди.\nЖиноят ишлари бўйича Қарши шаҳар суди ўтказган суд мажлисига улар гувоҳ сифатида эмас, судланувчи сифатида чақирилди. Судланувчиларнинг иккаласи ҳам айбига иқрор бўлмади. Уларнинг таъкидлашича, А.Жалилов уларга тазйиқ ўтказиб, барча ходимлардан комиссия харажатларига деб пул йиғиб беришни талаб қилгани, “хоҳласангиз шу, бўлмаса Ховосга бориб ишлайсизлар” дея таҳдид қилгани ҳақида дастлабки терговда гувоҳлик беришган, аммо энди буни тасдиқламайдилар, буни транспорт ички ишлар бошқармаси нефть МТК АМБ бошлиғи Н.Ҳамдамов “терговчи нима деса, шуни қиласан” деб айтгани учун айтишга мажбур бўлишган.\nБироқ ёлғоннинг миси чиқиши аниқ. Уларнинг жинояти суд мажлисида гувоҳларнинг кўрсатувлари, Ховос отряди Қарши гуруҳи ходимларининг А.Жалиловнинг ҳаракатларидан норози бўлиб берган аризалари, суднинг А.Жалиловга нисбатан чиқарган ҳукми сингари бир қатор далиллар билан ўз исботини топди.\nСуд ҳукми билан Олимжон Ёқубов ва Ўрол Исмоиловга бир йил муддатга озодликни чеклаш жазоси тайинланди.\nҲа, жиноят ҳақиқати ва адолати тамойилида гувоҳларнинг аҳамияти катта. Гувоҳнинг кўрсатуви орқали жиноятнинг қай тарзда, ким томонидан содир этилганига ойдинлик киритилади. Бу борадаги ёлғон кўрсатувлар қанчадан-қанча инсонларнинг тақдирини ўзгартириб юбориши, энг ёмони, адолатга путур етказиши мумкин. Шу боис гувоҳнинг зиммасидаги масъулият жуда залворли экани шубҳасиз. У айтаётган ҳар бир сўзининг қийматини аниқ билиши, бу жараёнга виждон амри билан ёндашиши керак. Акс ҳолда юқоридаги “қаҳрамон”ларимиз ҳолига тушиб қолиш ҳеч гап эмас…\nҚарши транспорт прокурорининг ёрдамчиси


Франция: ЕИ ва АҚШ ўртасидаги савдо музокаралари барбод бўлиши мумкин\n18:38 / 03.05.2016\nФранция ташқи савдо департаменти давлат котиби Маттиас Феклнинг Europe 1 радиосига берган интервьюсида берган баёнотига кўра, ЕИ ва АҚШ ўртасида Трансатлантика эркин савдо ҳудуди барпо этиш бўйича музокаралар барбод бўлиш ёқасида турибди.\nУнинг сўзларига биноан, «АҚШ ўз қарашини қаттиқ ҳимоя қилаётгани сабаб шундай бўлиши эҳтимол».\nФеклнинг изоҳ беришича, музокараларда Европа ва Америка бир хил мақомда эмас. «Европа кўп таклиф ва ён бераётганига муносиб жавоб олаётганига йўқ. Бунга йўл қўйиб бўлмайди», — деб қайд этган Фекль. У шунингдек, «Париж музокараларни тўхтатишни талаб қилаётган»ини билдирган.\nАйни кўринишдаги ҳужжатни Франция қабул қила олмаслигини айтган бош котиб, «расмий Вашингтон билан умумий тил топиш учун» Париж ҳукумати шартларини маълум қилган.\n«Франция кичик ва ўрта бизнеси вакиллари ҳам Америка бозорига кириш имкониятига эга бўлишлари керак. Бундан ташқари, маҳаллий қишлоқ хўжалиги ва ишлаб чиқарувчиларимизни ҳимоя қилишни хоҳлаймиз», — деб қайд этган Маттиас Фекль.\n2 май куни Greenpeace экологик ташкилоти немис матбуоти воситасида АҚШ-ЕИ ўртасида савдо ва инвестициялар соҳасида ҳамкорлик тўғрисидаги Трансатлантик келишуви (TTIP)га оид музокаралар билан боғлиқ махфий ҳужжатларни ошкор қилган эди.\nМазкур ҳужжатларга мувофиқ, АҚШ маъмурияти агар ЕИ Америка қишлоқ хўжалиги маҳсулотлари импортига жорий этган тарифларини юмшатмаса, Европа автомобилларининг экспортини сезиларли мураккаблаштириш билан таҳдид қилган. Бундан ташқари, расмий Вашингтон ЕИнинг ирсий ўзгартирилган озиқ-овқатларга бўлган тақиқни бекор қилишга эришиш ниятида.


ИнтерФУТБОЛ :: Яхшибоевда ҳаммаси яхши, қолганларда эса...\nЯхшибоевда ҳаммаси яхши, қолганларда эса...\nНатижалар асосан салбий... Жанубий Корея «К»-лигаси 13-тури Рустам Ашурматов («Кванжу») учун омадсиз келди. Биринчидан, унинг жамоаси ўз майдонида «Сувон Самсунг»га 0:1 ҳисобида ютқазди. Иккинчидан, ҳамюртимиз асосий вақтга қўшиб берилган дақиқаларда иккинчи марта сариқ карточка олиб, майдондан эртароқ чиқиб кетди. Ашурматов дастлабки «сариқ»ни 10-дақиқада олганди. Таркибида Жамшид Искандеров тўп сураётган «Сеонгнам Ильва Чунма» ушбу турда «Гангвон» билан муроса кўчасини танлади - 0:0. Ҳамюртимиз бу сафар иккинчи бўлим бошида майдонга тушди. «Тэгу» - «Пусан И~Парк» - 3:0. Меҳмон жамоа вакили Достон Турсунов бу учрашувда майдонга тушгани йўқ. «Сеул» ҳам сафарда айнан 0:3 ҳисобида ютқазди. «Чонбук Моторс» майдонидаги омадсиз баҳсда жамоа ярим ҳимоячиси Икром Алибоев 56-дақиқача тўп сурди.\nЖ.Корея иккинчи дивизионидаги ҳамюртимиз Олег Зотеев 12-турда «Чоннам Драгонс»нинг ўз майдонида «Кённам»га қарши кечган ўйини (1:1)да 42-дақиқага қадар ҳаракатланди.\nРашидов ассистент, фақат... Аввалги ҳафта Қатар Юлдузлар лигасига ҳам ниҳоят, қайта старт берилди. Жумладан, ҳамюртимиз Сардор Рашидовнинг клуби - «Қатар СК» ўз майдонида «Ал-Райян»га 1:2 ҳисобида ютқазди. Айтиш ўринли, ҳисоб мезбон жамоа томонидан 10 дақиқада очилди ва голга айнан ўзбекистонлик вингер ассистентлик қилди. Бироқ кейинчалик «Ал-Райян» ташаббусни қўлга олиб, ғалабани ўз томонига оғдирди. Рашидов илк ўйинда 88 дақиқа тўп сурди.\n«Шахтёр» учун ҳам «дубль». Жасур Яхшибоевнинг ишлари аъло! «Энергетик-БГУ»дан «Шахтёр» сафига кўчиб ўтган ҳамюртимиз Беларусь чемпионати 19-турида «Смолевичи» дарвозасига 10 дақиқа (61 ва 70) оралиғида 2та гол уриб, 4:0 ҳисобидаги ғалабага катта ҳисса қўшди. Шу билан «Шахтёр» турнир жадвалидаги пешқадамлик мавқеини ушлаб турибди. «Энергетик»да ёлғизланиб қолган Шаҳбоз Умаров эса, «талабалар» билан навбатдаги мағлубиятни тан олди. Жамоа ўз майдонида «Торпедо-БелАЗ»га 1:4 ҳисобида ютқазган баҳсда ҳамюртимиз тўлиқ вақт майдонда бўлди.\n«Қуруқ» финиш. «Ростов» Россия чемпионатини ўз майдонидаги мағлубият билан якунлади. Валерий Карпин шогирдлари охирги турда чемпион - «Зенит»га бас келолмадилар - 1:2. Жамоа тўпурари Элдор Шомуродов гарчи 90 дақиқа давомида ҳаракатланган бўлсада, голлари ҳисоби (11та)ни оширолмади. «Спартак»ка ўтиши кутилаётган Остон Ўрунов эса «Уфа»нинг «Арсенал»га қарши уй учрашуви (0:0)да қатнашмади...


#Образование – Telegraph\nXushnudbek.uz August 26, 2018\nТаълим кредити ҳақида батафсил.\nҲуқуқий асос: Вазирлар Маҳкамасининг 26.07.2001 йилдаги “Олий ўқув юртларида тўлов-контракт асосида ўқиш учун таълим кредитлари бериш тўғрисида”ги 318-сонли қарори\nМуддати: бакалавр босқичи учун - 10 йилгача, магистратура босқичи учун - 5 йилгача.\nа) чин етимларга, “Меҳрибонлик уйлари”да тарбияланганларга ҳамда болаликдан I ва II гуруҳ ногиронларига - ноль фоиз ставкаси (фоизсиз кредит);\nб) талабаларнинг қолган тоифаларига – Марказий банкнинг амалдаги қайта молиялаш ставкасидан юқори бўлмаган миқдорда (ҳозир 14%).\nТаълим кредитлари бўйича маблағлар ҳар ярим йилда ўқиш учун йиллик тўловнинг тўлиқ миқдорини икки тенг қисмга бўлиш йўли билан ўтказилади. Бунда, янгидан қабул қилинган талабалар учун 1-ярим йилликда ўқиганлик учун бошланғич тўлов жорий йилнинг 1 октябригача, 2-ярим йиллик учун - навбатдаги календар йилининг 15 мартигача тўланиши мумкин. Иккинчи йилдан бошлаб сентябрь ва март ойининг 5-санасидан кечиктирилмасдан тўланади.\nЙўқ. Лекин банклар супер-контракт учун каттароқ фоизларда оддий кредит бериши мумкин. Буни ўзлари ҳал қилади.


Дино Буццати (1906-1972; Италия) | www.ziyouz.uz\nБош саҳифа Жаҳон насри онлайн антологияси Дино Буццати (1906-1972; Италия)\nЧоп этилган 18.06.2015 МуаллифZiyouz.uz\n– Бу сен кетадиган поездми?– Ҳа, мен кетадиган поезд.Перроннинг чирк босиб кетган бостирмаси остида қўзғалишини кутиб турган паровоз гўё қутурган буқадек кишини ваҳимага соларди.– Сен шу поездда кетасанми? – деб сўрашди мендан.Паровоздан шовқин билан чиқаётган буғ одамни даҳшатга соларди.– Ҳа, давоми…\nЧоп этилган 17.06.2015 МуаллифZiyouz.uz\nОрадан кўп йиллар ўтди. Мен ҳамон онамнинг жасадини узоқдаги қабристонга олиб кетаётган қора фургоннинг икки ҳайдовчиси нима ҳақда гаплашиб кетганларини ҳамон ўз-ўзимдан сўрайман.Йўл узоқ бўлиб, уч юз километрдан ортиқ масофани ташкил қиларди. Гарчи автомашиналар қатнайдиган йўл унча тирбанд бўлмаса-да, фургон давоми…\nМен кўрикдан ўтиш мақсадида шифокор ҳузурига бордим: ёшим қирққа киргандан буён мен буни мунтазам равишда ҳар ярим йилда амалга оширадиган бўлдим.Карло Тратторе – менинг шифокорим ва эски дўстим. У мени беш қўлдек билади. Куз кунларидан бири. Ҳаво булут. Юракни сиқадиган давоми…\nЧоп этилган 31.05.2015 МуаллифZiyouz.uz\nФирма хўжайини бўлмиш Энрико Рокко хизмат хонасига биқиниб ўтирарди. У севиб қолган эди. Изтироблардан қутулиш мақсадида у кўнглини очиб, муҳаббатини изҳор этмоқчи бўлди. Йўқ, у ўз ғурури ва уятчанлигини бир ёққа суриб, муҳаббатини қизга мактуб ор-қали йўллайди.“Ҳурматли севгилим, – деб давоми…\nАвлиё Онего билан авлиё Секретарь тонгги ибодатни ўқиб бўлишгач, “Миллер” фирмасининг қора чарм қопланган оромкурсиларига ястаниб олишди. Улар Заминга кўз тикканча, дунёнинг ишига шўнғиб кетишган ғофил бандаларни кузатишни азм қилдилар.– Менга айтсинлар-чи, – сўради авлиё Онего, узоқ жимликдан сўнг, – давоми…\nМен кўзга кўринган, ёши қирқлар атрофидаги бир асаб касалликлари шифокори билан танишман. У анчадан буён ўз касбига хос турли касалликдаги ҳолатларни синчковлик билан ўрганиб келмоқда. Ҳозир шу мавзуда талайгина аниқ маълумотларни йиғиб ҳам қўйган. Мен у билан бир танишимнинг уйида давоми…\nБугун “Ложувард уй” касалхонасига операция учун ётдим. Шундай вазиятларга хос ёлғон таскинлардан қатъи назар, аниқ биламанки, операция ўта оғир бўлади ва ундан бирор наф олиш-олмаслигим ҳам гумон. Бадбин ўйларим ҳақида бировга чурқ этмаган бўлсам-да, врачлар, болаларим, айниқса, хотиним кўнглимдан нима давоми…\nНимасини айтасиз, бизда шеърият тақиқланганидан буён ҳаёт бошқача бўлиб қолди. Энди на аввалги кўнгил озишлар, на юрак ўйнатувчи илҳомланишлар, на беҳуда хаёлпарастликлар бор. Иш — ёлғиз ана шу нарса ҳақиқий қадриятга айланди; одамзод минг йиллардан буён нечук бу ҳақиқатни англаб давоми…\nКунлардан бир куни кечқурун чарчаб-ҳориб, руҳим чўкиб уйга қайтаётган эдим, профессор (шундай дейишади, бироқ қандай профессорлиги номаълум) Скясси олдимдан чиқиб қолди. Бу одамни мен кўпдан буён биламан. Турли жойларда тез-тез ва кутилмаганда кўриниш бериб қолади. Ўзи уқтиришича, биз гимназияда бирга давоми…


ХОҲИШ - ИPОДАСИ КУЧЛИ ИНСОН ЎЗ ОPЗУСИГА ЕТИШАДИ - AmuNews.uz - энг сўнгги янгиликлар\nХОҲИШ - ИPОДАСИ КУЧЛИ ИНСОН ЎЗ ОPЗУСИГА ЕТИШАДИ\nЯна бир неча кундан сўнг менинг ҳаётимдаги талабалик – “олтин даври” бошланади. Мен 2019-2020 ўқув йилида талабалик бахтига мушарраф бўлган барча тенгдошларимни, менга таълим-тарбия бериб, оқ-қорани танитган қадрдон 56-умумтаълим мактабим ўқитувчилари ҳамда математика ва физика фани сирларини чуқур ўзлаштиришимда менга яқиндан ёрдам берган азиз устозларимни Мустақиллик айёми ва Билимлар куни байрами билан чин дилдан муборакбод этаман.\n- Ҳар йили фарзандлари олий ўқув юртларига ўқишга кираолмаган ота-оналар худди ўйлашиб олишгандай, битта гапни такрорлашади.\n- Фарзандимни яхши мактабда ўқитаолмадим, билимдон устозлар таълимини олаолмагач, ўқишга киролмади, - дейишади.\nМен бундай фикрда эмасман. Менимча, ҳамма гап ўқувчининг хоҳиш-иродасида. Ўқувчи хоҳлаган фани бўйича сабр-бардош билан шуғулланса, қўшимча дарслар олса, албатта орзусига етишади. Интилувчан ўқувчини устози ҳамиша қўллаб-қувватлайди.\nМен 2018-2019 ўқув йилида 56-сон мактабнинг 11-синфини тугатдим. Мактабдаги устозларимнинг ҳар бир дарсини қунт билан ўзлаштиришга ҳаракат қилдим, математика фани бўйича фанлар олимпиадасининг туман, Қорақалпоғистон Pеспубликаси ҳамда мамлакат босқичларида муваффаққиятли иштирок этдим. Бўш вақтимда математика фани бўйича таниқли репетитор, Амударё қишлоқ хўжалик касб-ҳунар коллежи ўқитувчиси Азимбой ака Сафарбоев ва физика фани ўқитувчиси Хушнуд Чоршамовлардан қўшимча дарс-машғулотларини қабул қилдим. Тинимсиз ўқиб-изланишларим туфайли 172,1 балл тўплаб, Тошкент иқтисодиёт Университетига давлат гранти асосида ўқишга қабул қилиндим. Бунинг учун мен барча устозларимдан чексиз миннатдорман. Мақсадим – келажакда яхши мутахассис сифатида халқимизга хизмат қилиш, мамлакатимиз тараққиётига ўз ҳиссамни қўшишдир.\nБилолжон ТЎЛИБОЕВ, талаба.\nБИЗНИНГ ЮPТИМИЗДА ЕТИМ ЙЎҚ


Мамлакатимизда ўтказилаётган «Ёнғин хавфсизлиги ойлиги»нинг дастлабки ўн кунлиги якунига етди.
\nТадбир давомида асосий эътибор профилактик ишларга қаратилиб, кенг аҳоли, ишчи-хизматчилар ваталабаларга ёнғин хавфсизлиги қоидаларига амал қилиш лозимлиги тушунтириб борилмоқда, дея хабар берадиЎзбекистон республикаси Ички ишлар вазирлиги матбуот хизмати.
\nОйлик бошланганидан буёнреспубликамиздаги 890 тадан ортиқ корхона, ташкилот ва хўжаликларнинг ёнғинга қарши ҳолати текшириб чиқилди.Ишчи хизматчилар билан 860 дан ортиқ учрашувлар ўтказилди.
\nЁнғин хавфсизлиги талабларини бузганраҳбар ва жавобгар шахсларга нисбатан 71 млн. сўмдан ортиқ миқдорда жарима солинди. Ёнғин чиқиш хавфи бўлганкорхона, цех ва омборхоналарнинг фаолияти вақтинча тўхтатилди. Шунингдек, носоз электр мослама, агрегат ваэлектр тармоқлардан фойдаланиш тақиқланди. Булардан ташқари, ҳарбийлаштирилган ёнғин хавфсизлигиқисмлари томонидан хизмат кўрсатиладиган ўта муҳим ва тоифаланган объектларда текширишлар ўтказилиб,тегишли йўриқномалар берилди. Кўнгилли ёнғин ўчириш гуруҳлари иштирокида машғулотлар ўтказилди.
\nЁнғинларнинг асосий қисми фуқаролар хонадонларига тўғри келаётгани инобатга олиниб, турар жойлар, кўпқаватли уйларнинг ёнғинга қарши ҳолати, чордоқ ва ертўлалари текшириб чиқилди. Маҳаллалар вауй-жой мулкдорлари ширкатлари ҳудудида аниқланган ноқонуний қурилишларга барҳам берилиб, сунъий тўсиқларолиб ташланди. Газ ва электр қувватидан нотўғри фойдаланаётган фуқаролар ҳам аниқланиб, ёнғин хавфсизлигиқоида ва талабларини қўпол равишда бузган етти киши кенг жамоатчилик иштирокида муҳокама қилинди.


Оқила аёл — Dilkashradio.com\nАссалому алайкум. Қадимда Хидойликлар қиз боланинг гўзаллигини оёқ кийими ўлчовининг қанчалик кичиклигига қараб баҳолашган. Қиз болани вояга етказишда асосий эътибор оёғига қаратилар, унинг ўсмаслиги учун ҳато сиқиб боғлаб қўйишган. Хитойлик қизларнинг турмушга чиқиши, умр йўлдоши томонидан қадрланиши пойабзали нечоғлик кичиклигига боғлиқ бўларкан. Аслида қиз бола тарбиясида уларга келин бўлиб боражак хонадонини ўз фаросати, эпчиллиги, хушмуомалалигию мулоҳазакорлиги билан гуллатиши кераклиги кичиклигидан сингдирилади. Оиланинг тотувлиги, мустаҳкамлиги аёлларнинг қадр-қиммати, уддабуронлиги, оқилалиги, фаросати ортидан келиши ўргатилади. Оила тотувлиги пойдевори аёл оқилалигига боғлиқ.\nОқила аёллар асосан ўнта қоидага кўра иш кўрадилар. Биринчиси мана бундай – эркаклар одатда ўзларидан билимлироқ, ақллироқ аёлларни ёқтирмайди. Оқила аёл эридан қанчалик ақлли бўлмасин, вазиятни қанчалик чуқурроқ кўра билмасин, ўзини эри олдида ожиза, унинг ёрдами, маслаҳати, ҳимоясига муштоқдек тутади. Бу билан оилада ҳар бир катта-кичик масалада эрининг ўрни юқоридалигини, ўзига хослигини билдиради. Аёлига, оиласига суянч тоғи эканлигини эрига ҳис қилдира олди. Иккинчи қоида – ҳеч қачон бошқа эркак билан солиштирмайди. Қўшнисининг эри эришаётган ютуқларни таъкидлаб, ўз турмуш ўртоғини ерга урмайди. Умр йўлдоши дунёдаги ягона эркаклигига ва ўзининг у билан бахтли эканлигига эрини ишонтира билади.\nКейинги қоида – турмуш ўртоғига дўстларини ёмонламайди. Ўзини улар учун доимо дастурхон ёзишга тайёрек кўрсатади. Умр йўлдошиинг бошқалар олдидаги обрўсини ўзининг меҳмондўстлиги билан яна бир поғона оширишга уринади. Навбатдаги қоида – оқила аёл «мен айтгандим, гапимга қулоқ солмадингиз, ана оқибати» каби гаплар била эрининг хатосини бот-бот таъкидлаб, юзига солавермайди. Аксинча, бундай пайтларда керакли маслаҳат бера олади, вазиятдан чиқиш йўлларини, муаммонинг ечимини топишга ҳаракат қилиб, ўз донолигини қўллайди, эрига қанот бўлади. Бешинчи олтин қоида – шундай аёллар борки, эрининг ишлашини билади-ю, қаерда, қандай лавозимда ишлашини билмайди. Оқила аёл эса турмуш ўртоғининг нафақат нима иш қилиши, қай тоифа одамлар билан ишлашини ҳам билади.\nУмр йўлдошига ҳамсуҳбат, ҳамфикр бўла олади. Ишдан чарчаб келган эрининг овқатини сузиб бериб, яна уй юмушларига шўнғиб кетмайди. Эрининг кайфиятига мослаб, турли, унга қизиқ бўлган мавзуларда суҳбатлашишга интилади. Аёлга бу мавзулар қанчалик зерикарли бўлмасин, ўзини эрининг қизиқшларига бефарқ эмасдек тута олади. Кейинги қоида – Оқила аёл фарзандига отасининг оиладаги ҳурмати ва ўрнини ўз ҳаракатлари эътибори, муносабати орқали намуна қилиб уқтиради. Қарорларни ота ҳал қилиши, унинг сўзи сўзлигини, болаларига ўргатиш орқали ҳам фарзандларини ота-онага меҳрли эътиборли қилиб тарбиялайди. Кейинги олтин қоидаларини келгуси суҳбатимизда давом эттирамиз. Оқила аёллар мавзусини тўлиқ ўқиб чиқишни истасангиз бизнинг www.najot.com сайтимизга марҳамат қилинг.


Forum.samdchti.uz • Просмотр темы - Сотувга 15 млн долларлик компьютер чиқарилди\nТекущее время: 07 июл 2020, 08:45\nСотувга 15 млн долларлик компьютер чиқарилди\ns-tolib » 03 фев 2017, 15:33\nКанаданинг D-Wave компанияси нарх жиҳатдан арзон квант компьютерлари яратиш соҳасида биринчилардан ҳисобланади. Компаниянинг биринчи квант компьютерлари 2007 йилда ишлаб чиқарилган. Ўшанда бу 16-кубитли ва 28-кубитли Orion компьютери бўлган. 2011 май ойида сотувга 128-битли чипга эга D-Wave One модели чиққан. D-Wave бу билан чекланиб қолишни истамади. Энди сотувга 15 млн долларлик 2000 кубитли процессорга эга D-Wave 2000Q компьютери чиқмоқда.\n4444444.jpg (39.56 KiB) Просмотров: 1471\nБундай машинага талаб бўлмайди, деб ўйласангиз, янглишасиз. Квант компьютерининг янги моделига харидорлар навбатга тизилишмоқда. Янги компьютернинг илк эгаси компьютер хавфсизлиги билан шуғулланувчи Temporal Defence Systems компанияси бўлади. Компания раҳбариятининг айтишича, квант компьютери хавфсизлик бўйича мутахассислар олдида турувчи энг мажмуавий муаммоларни тезкорлик билан ҳал қилишга имкон беради.\nКвант компьютерининг оддий компьютер билан маҳсулдорлигини қиёслаш осон иш эмас. Қаердадир у ҳисоб-китоблар тезлигида ютади, баъзида 10 минг марталаб, баъзи жойларда ютқазади. Янги компьютер ишлаб чиқарувчилари уларнинг янги қурилмаси машинавий ўрганишда айниқса илғорлигини таъкидлашмоқда. D-Wave компанияси ўзининг янги моделларини яратишни тўхтатмоқчи эмас ва яқин келажакда янада кучлироқ квант компьютерлари яратмоқчи.


Ёппасига пахтага! « Ўзбекистон Халқ Ҳаракати\n30 August 2013 - 17:14\nЎзбекистоннинг барча вилоятларида фуқароларга тўй маросимларни 10 сентябрга қадар ўтказиб олишни тавсия қилишмоқда – кейин пахта компанияси бошланади.\nАндижон вилоятидаги корхона, ташкилот ва муассасалар рахбарларига ишчи хизматчилар учун белгиланган меҳнат таътилларини бермаслик топшириғи берилган.\nМаҳалла қўмиталари раҳбарлари эса (фуқаролар йиғини) шу кунларда тўй ўтказмоқчи бўлган фуқароларни, бу ишни 10 сентябрга қадар ўтказиб олишни тавсия этишмоқда.\nБу йил мавсум Андижон вилоятида ўтган йилгидан бироз кечроқ бошланади.\nБироқ ҳозирданоқ фермер хўжаликлари, маҳалла, вилоят корхона, идора ва ташкилотлар, ҳамда ўқув муассасалари рахбарлари иштирокида мажлислар бошлаб юборилган.\nУларда пахта терими тактикаси ва стратегияси белгиланмоқда.\nБугунги кунда вилоятда 1001 терим отряди шакллантирилмоқда, уларга 208 400 одам жалб қилинади, бу вилоят аҳолисининг тахминан 8 фоизини ташкил этади.\nжанубий туманларида пахта теримига сафарбар этиладиган ҳашарчиларга жой тайёрлаш ҳомий ташкилотларга тақсимлаб берилди. Ҳар бир ташкилот ҳашарчиларнинг ётоқ жойини таъмирлаб, уларнинг қозонию самоваригача таъминлаши лозим.\nБу йил мутахассисларнинг ҳисобларига кўра терим отрядининг ҳар бир аъзоси учун белгиланадиган кунлик норма 60 килограмм қилиб белгиланди, ўтган йили 50 килограмм эди.\nВилоят раҳбариятининг тасдиғича, пахта теримидаги олдинги компаниялардан фарқли бу йил пахта теримига касб ҳунар коллежлари ва умумтаълим мактаблари ўқувчилари жалб этилмайди.\nБу афтидан, пахта теримида болалар эксплуатацияси бўйича Ўзбекистон ҳукуматининг турли ҳуқуқ ҳимоя ташкилотлари томонидан танқид қилиниши натижасидир.\nЎзбекистон фермерлари уларсиз ишнинг уддасидан чиқа олишадими, йўқми, буни мавсум кўрсатади.\nЎзбекистон дунёдаги энг йирик пахта ишлаб чиқарувчи ва экспортерларидан бири саналади. Ҳар йили у жаҳон бозорида 700-800 минг тонна пахта толаси сотиб, бир миллиард АҚШ долларидан ортиқ пул ишлайди. Бу пуллар ким билади, балки “отасининг қизлари” нинг киссасига тушаётгандир.\nЎзбекистоннинг пахта саноати катталар ва болаларнинг оммавий эксплуатацияси билан боғлиқ.\nМамлакат ҳукумати мактаб ёшидаги болалар ва касб эгалари бўлган врачлар, ўқитувчиларни пахта етиштириш ва кузги терим пайтида ишлашга мажбур этиб келади.\nОзодлик радиосидан олинган маълумотларга кўра, Сурхондарё вилоятидаги масъулияти чекланган ташкилотлардан бири айтишича, ҳашарчилар ётадиган жойларни таъмирлаш учун ҳам давлат¸ ҳам хусусий ташкилотлар ҳомийликка мажбурланмоқда:\n– Туман ҳокимлигида шу ойнинг бошларида йиғилиш бўлган эди. Бу йиғилишга барча давлат ва хусусий корхоналар раҳбарлари чақиртирилди. Ҳар бир ташкилотга эски клублар, колхозларнинг эски идоралари бўлиб берилган. Мана энди ремонт қилиб ётибмиз. Қозонини, самоварини топишни маҳаллалар бўйнига юклаган. Бунинг ҳаммаси ўзимизнинг маблағимиз ҳисобидан бўлаяпти. Ҳа, энди бир, икки ойни ўтказиш учун шароит қилишга ҳаракат қилаяпмиз. Ҳалиги бир қўшиқ бор эди, “Гарчи пахта енгил, оғир тош сенда, Иш деса энг ёш, энг кекса сенда”. Ҳозир шунақа бўлаяпти, деди корхона раҳбарларидан бири.\nЖарқўрғон туманидаги “Жарқўрғоннефт” очиқ ҳиссадорлик жамиятининг ўзини таништирмаган мулозими ҳам улар чекига тушган дала шийпони ҳашарчиларни қабул қилишга тайёр эканлигини айтди:\n– Бизга Оққўрғон томонда битта шийпон биркитилган эди. Шуни ремонт қилиб, душ, туалет қуриб тайёрлаб қўйдик. Ўзимиз ҳам, бошқалар ҳам, хуллас ҳамма ётоқ билан пахтага чиқади, деди корхона мулозими.\nЖарқўрғон тумани ҳокимлигининг ўзини таништирмаган мулозими ҳам дала шийпонларини пахта теримига тайёрлаш ҳомий ташкилотларга тақсимлаб берилганини тасдиқлади:\n– Ҳашарчиларни қабул қиладиган барча жойлар таппа-тайёр. Булар ҳомий ташкилотларга бириктирилган эди, самоварларигача олиб бориб қўйишган. Терим бошланиш вақтини айтишса бўлди, ҳамма ҳашарчи сафарбар этилади, деди ҳокимлик мулозими.\n“Лидер”лар” нафақа учун пахта теради\nЖарқўрғон туманида мавсумни тез тугаллаш мақсадида мардикор аёлларнинг ҳам теримга жалб қилинаётгани айтилади.\nОзодликнинг Жарқўрғондаги манбасининг айтишича, туманда мардикор аёллардан иборат пахта териш гуруҳлари тузилмоқда:\n– Биз бу гуруҳга “Лидерлар” деб чиройли ном қўйдик. Бу мадад гуруҳлари. Масалан, шу пайтгача бу мардикор аёлларни тўплаб¸ пиёз ёки сабзи ўтатган аёл “лидер” бўлаяпти. Уларнинг аксарияти кам таъминланган оилалардан, эрлари Россиядаги аёллар. Очиғини айтганда, бу аёллар пахта теримида иштирок этишга мажбур, чунки уларнинг ҳаммаси болалари учун нафақа олади. Агар пахта теримида иштирок этмаса, нафақадан маҳрум бўлади, деди жарқўрғонлик манба.\nЎзбекистонда мустақиллик байрами ўтгач пахта теримига оммавий сафарбарлик бошланиши кутиляпти.


МАКС-2017 - халқаро авиа-космик салони бошланди\n06:49 26 Феврал 2018\n14:53 19.07.2017 (Янгиланган 14:55 19.07.2017) Ҳавола олиш\nМАКС-2017 - халқаро авиа-космик салонида дунёнинг 30 мамлакатидан 173 корхоналари ҳамда 500 дан ортиқ Россия корхоналари иштирок этмоқда.\nМосквада 18 июль куни МАКС-2017 — халқаро авиа-космик салон бошланди. Авиасалонда фуқаро ва ҳарбий авиация маҳсулотлари намуналари, авиация ва космик саноатга доир маҳсулотлар намойиш қилинмоқда. Унда дунёнинг 30 мамлакатидан 173 нафар корхона ва ташкилот вакиллари иштирок этмоқда. Авиасалонда иштирок этаётган Россия корхоналари сони эса 500 дан ортиқ.\nАвиасалон Москва вилоятидаги Жуковский аэропортида 23 июлга қадар давом этади.Салоннинг биринчи уч куни журналист ва мутахассислар ҳамда расмий делегациялар учрашувлари учун ажратилган, қолган кунларда эса у ерга барча хохловчилар ташриф буюришлари мумкин. Кўргазма меҳмонлари замонавий авиатехника намуналари ҳамда дунёнинг турли мамлакатларидан келган учувчи гуруҳлар парвозларини кузатишлари мумкин.Намойиш парвозлари соат 11:00 дан 17:00га қадар бўлиб ўтади.\nОхирги янгиланиш: 17:14 20.02.2018\n19 февраль куни вулқон 5 км баландликка кул устунини отган. Кул булути 5 кмгача тарқалган.\nОхирги янгиланиш: 17:40 16.02.2018\nИнтернетда эркак чарчаган айиқни қучоқлаб, эркалаган ҳолат тасвирга туширилган видео жуда катта қизиқиш билан томоша қилинмоқда\nОхирги янгиланиш: 12:07 16.02.2018\nФлорида штатида отишма содир бўлган жойидан дастлабки видео пайдо бўлди\nМайами штатидан 60 кмда жойлашган Паркленда 19 ёшли ўсмир бола 17 кишини отиб ташлади\nОхирги янгиланиш: 11:45 15.02.2018\nШирин ҳаёт: севишганлар кунида японияликлар шоколадда чўмилишди\nЯпониядаги спа-марказлардан бирида севишганлар кунида меҳмонларни шоколад билан ҳурсанд қилишди.


ДУНЁ ЭЪТИРОФ ЭТГАН ТАШАББУС - Ўзбекистон овози газетаси\nАввал хабар қилинганидек, 2018 йил 12 декабрь куни БМТ Бош Ассамблеясининг ялпи мажлисида «Маърифат ва диний бағрикенглик» номли махсус резолюция қабул қилинди. Ушбу резолюция Ўзбекистон Республикаси Президенти Шавкат Мирзиёев 2017 йил сентябрь ойида Нью-Йорк шаҳрида бўлиб ўтган БМТ Бош Ассамблеяси 72-сессиясида илгари сурган ташаббуснинг амалий ифодасидир.\nҲелена ФРЕЙЗЕР, БМТнинг Ўзбекистондаги доимий мувофиқлаштирувчиси, БМТ Тараққиёт дастурининг доимий вакили:\n— «Маърифат ва диний бағрикенглик» номли резолюция БМТга аъзо давлатлар томонидан бир овоздан қабул қилинди. 51 давлат Ўзбекистон томонидан илгари сурилган конструктив таклиф, яъни дунёда мавжуд барча динларга нисбатан маънавий бағрикенглик маданиятини кучайтиришга доир ғояни қўллаб-қувватладилар. Чунки ушбу резолюция бағрикенглик билан бирга, маданий ва диний билимларни кучайтириш тамойилини ҳам олға сурган ҳолда, глобал тинчлик ва фаровонлик учун устувор йўналиш бўлиб хизмат қилиши билан аҳамиятлидир.\nВладимир НОРОВ, Ўзбекистон Республикаси Президенти ҳузуридаги Стратегик ва минтақалараро тадқиқотлар институти директори:\n— БМТ Бош Ассамблеясининг ялпи сессиясида «Маърифат ва диний бағрикенглик» резолюцияси қабул қилиниши 2018 йилнинг муҳим тарихий воқеаси бўлди. Ушбу ҳужжат Президент Шавкат Мирзиёев раҳбарлигида юртимизда миллатлараро ва диний бағрикенгликни таъминлаш борасида узоқни кўзлаб олиб борилаётган изчил чора-тадбирларнинг дунё ҳамжамияти томонидан тан олинишидир. Резолюцияда асосий эътибор ҳуқуқий маданиятни ошириш, диний маърифатни кучайтириш орқали инсонлар онгини соф туйғулар билан озиқлантиришга қаратилмоқда. Бугунги кунда Ўзбекистонда ҳукм сураётган миллатлараро ва динлараро тотувлик, дўстлик ва бағрикенглик муҳити ижтимоий барқарорликни таъминлаш, ёш авлодни миллий ва умуминсоний қадриятларга ҳурмат руҳида тарбиялаш, Ватанимизнинг халқаро майдонда обрў-эътиборини янада юксалтиришда муҳим омил бўлмоқда.\nАмани ал-ИТР хоним, Миср Араб Республикасининг Ўзбекистондаги Фавқулодда ва мухтор элчиси:\n— Ушбу муҳим резолюцияни Миср ҳам қўллаб-қувватлади. Давлатларимиз ўртасида айни масаладаги туташ нуқта, бу — Ўзбекистон билан Мисрнинг диний тотувлик жамият барқарорлигида муҳим роль ўйнашини англаб етганидир. Резолюциядан кўплаб муҳим жиҳатлар ўрин олган. Таълим йўналишини оладиган бўлсак, Ўзбекистонда турли миллат вакиллари, турфа динга эътиқод қилувчилар ўзларининг муносиб ўрнига эга. Мазкур йўналишда мамлакатингизда кенг кўламли ислоҳотлар амалга оширилмоқда. Резолюция ташаббускори бўлган Ўзбекистон Республикаси Президенти Шавкат Мирзиёевнинг ролини алоҳида таъкидлаб ўтишни истардим. Бу Ўзбекистоннинг халқаро ҳамжамият олдида турган мураккаб муаммолар ечимини топишда оқилона ташаббуси бўлди.\nИрфон Юсуф ШОМИЙ, Покистон Ислом Республикасининг Ўзбекистондаги Фавқулодда ва мухтор элчиси:\n— Ўзбекистон илгари сурган ташаббуснинг муҳимлиги шундаки, дунёнинг 50 дан ортиқ мамлакати энди унинг ҳаммуаллифи ҳисобланади. БМТда маъқулланган резолюцияни Покистон ҳам дастлабки босқичдан қўллаб-қувватлади. Ўзбекистон Президенти Шавкат Мирзиёев мазкур резолюциянинг асосини ташкил этувчи соҳаларни ривожлантириш йўлида кўплаб ишларни амалга оширди. Консенсус йўли билан қабул қилинган ҳужжатда барча аъзо давлатлар Президент Шавкат Мирзиёев ташаббусини юксак баҳоладилар. Халқ бирдамлиги, диний бағрикенглик, инсон ҳуқуқлари унинг асосини ташкил этади. Мазкур резолюция дунё ҳамжамияти учун энг мақбул ҳужжат бўлади, деб ўйлайман. Яқинда Самарқандда Инсон ҳуқуқлари бўйича Осиё форуми бўлиб ўтган, унда Самарқанд декларацияси қабул қилинган эди. Халқаро ҳамжамият ва тарихан муштарак бўлган минтақа мамлакатлари ҳам бу ташаббусни қўллаб-қувватлайди.\nМосуд МАННОН, Бангладеш Халқ Республикасининг Ўзбекистондаги Фавқулодда ва мухтор элчиси:\n— Бангладеш Республикаси ҳар доим тинчлик ва тотувлик, диний бағрикенглик тарафдори бўлган. Шу боис, Ўзбекистон раҳбари томонидан илгари сурилган ташаббусни биринчилардан бўлиб қўллаб-қувватлади. Диний бағрикенглик бўйича Ўзбекистон дунёда энг намунавий ва ўрнак бўла оладиган мамлакатлардан бири ҳисобланади. Мен Ўзбекистондаги 5 йиллик элчилик фаолиятим давомида ўзга дин вакилларига нисбатан ғараз муносабатни кузатмадим. Аксинча, барча дин вакиллари, миллат ва элатлар тинч-тотув, аҳил ва ҳамжиҳат яшайди. Бу Ўзбекистон Президенти олиб бораётган сиёсат натижасида юртда диний бағрикенглик муҳити қарор топганидан далолатдир. Қолаверса, бу масала фақат қонунлар билан мустаҳкамлаб қўйилгани учун эмас, балки кўпчилиги ислом динига эътиқод қилувчи Ўзбекистон халқининг бошқа дин вакилларига нисбатан доимо ҳурмат-эҳтиромда бўлиб келгани билан ҳам боғлиқ. Одамларнинг турли миллат вакиллари билан дўстона муносабати, аввало, ўзаро мулоқотлар орқали шаклланади. «Маърифат ва диний бағрикенглик» номли резолюциянинг БМТ Бош Ассамблеясида қабул қилиниши ана шу ижобий муносабатлар натижасидир.\nВИКЕНТИЙ, Тошкент ва Ўзбекистон митрополити:\n— Бу ташаббус Ўзбекистон томонидан илгари сурилгани тасодиф эмас. Чунки бу юртда азалдан диний бағрикенглик мустаҳкам қарор топган. Ўзбекистонни бағрикенглик бешиги ҳам дейиш мумкин. Дунё халқлари ҳам бу диёрдаги каби тинч-тотув, аҳил ҳаёт кечирсин, деган ғоя илгари сурилгани бежиз эмас. Биз турли миллат ва конфессиялар вакиллари Президент Шавкат Мирзиёевнинг қўллаб-қувватлови, кўмагини доимо ҳис қилиб турамиз. Бундай эътибордан жуда миннатдормиз.


Асрор Алиқулов: “Машъал”даги ички муҳит мени жуда хурсанд қилди” / CHAMPIONAT.asia\nТеглар : Асрор АлиқуловМашъал\nЎтган мавсум “Шўртан”да ёшлар жамоаси билан ишлаган мураббий яқинда “Машъал”дан тушган таклифни қабул қилди. Шу тариқа энди “Машъал” ёшлар жамоасини Алиқулов бошқарадиган бўлди. Куни-кеча Асрор Алиқулов билан суҳбатлашиб, собиқ жамоасига мураббий сифатида қайтиши ва у ердаги дастлабки таассуротларини билишга қизиқдик.\n- Асрор ака, ўтган ҳафта “Машъал” ёшлар жамоасига бош мураббий этиб тайинландингиз. “Газчилар”нинг чорлови сиз учун кутилмаган бўлдими?\n- Йўқ, клуб раҳбарияти ўтган йили ҳам мени жамоа мураббийлар штабида кўришни истаётганини айтганди. Лекин ўшанда “Шўртан”даги ишимни якунлаб қўйишни лозим топгандим. Биласиз ортда қолган мавсумда Ғузор жамоасининг ёшлари билан ишлаганман. Жамоадан кетишни истамагандим. Мана бу йил яна “Машъал”дан таклиф бўлди. Бу сафар уларнинг чорловини лаббай дея қабул қилдим.\n- Муборак жамоаси сиз учун бегона эмас. Тўғрими?\n- Ҳа, илгари бу жамоада ўйнаганман. 1995-96- йиллар давомида “Машъал”да футболчиликдаги илк қадамларимни ташлаганман. Орадан 23 йил вақт ўтиб, мураббий сифатида жамоага қайтдим.\n- Илк таассуротларингиз қандай?\n- Албатта бу ердаги муҳитни илк бор кўрибоқ, жуда хурсанд бўлдим. Ажойиб коллектив йиғилган. Ишлаш тизими ҳам жуда тўғри йўлга қўйилганига амин бўлдим. Енг шимариб ишлаш учун барча шароитлар яратилган. Шу боис астойдил ишга киришдик. Шуни ҳам алоҳида таъкидлаб ўтишни истардимки, Муборакда яшаб, ишлашим учун клуб раҳбарияти томонидан барча шароитлар яратиб берган. Бунинг учун уларга миннатдорчилик билдираман.\n- Ўзингизга яхши маълумки, Муборакдаги футбол академиясидан ҳар йили иқтидорли ўйинчилар етишиб чиқади. Мендан талаб қилинадиган вазифа шуки, асосий жамоага муносиб футболчиларни тайёрлаб бориш. Ёшлар лигасида қайсидир ўринни эгаллаш у қадар катта аҳамият касб этмайди. Шунинг учун асосий эътиборни кўпроқ ёшларни тўғри тарбиялашга қаратамиз.\n- Янги жамоада ишни нимадан бошладингиз?\n- Бу ерда ишга киришганимга ҳали кўп вақт бўлгани йўқ. Шу боис энг аввало ихтиёримиздаги футболчилар билан яқиндан танишиб бормоқдамиз. Шу орқали улар билан яқиндан тил-топишиб кетамиз деган умиддаман.\n- Таркибда асосан нечанчи йилда туғилган футболчилар бўлиши ҳам аниқлаб олиндими?\n- Ҳозир йиғинимизда иштирок этаётган 1996 йилда туғилган футболчилар ҳам мавжуд. Уларнинг энг кичиги 2001 йилда таваллуд топган болалар бўлади.\n- Янги мавсумда сизга кимлар ёрдам беради?\n- Маҳаллий мураббийлар Дилшод Боллиев ва Актам Бердиев яқиндан кўмаклашадиган бўлди. Булар ҳозир таркибдаги футболчиларнинг имкониятларини жуда яхши билади.\n- “Машъал” жамоаси бош мураббийи билан учрашиб, суҳбатлашиш фурсати бўлдими?\n- Ҳозирда асосий таркиб аъзолари Янгиердаги қароргоҳда йиғин олиб бораётгани сабабли Александр Хомяков билан кўришиб, гаплашмадик. Лекин бу мураббий билан илгари иш юзасидан кўп суҳбатлашганмиз. Айрим масалалар бўйича мурожаат қилганман. Ўз маслаҳатларини сира аямаган. Бош мураббийимизнинг ишлаш жараёни мени жуда қизиқтиради. Ҳали мавсум давомида мураббийликда билмаган нарсаларимни ўрганиб бораман.\n- “Машъал” ёшлар жамоасининг бўлажак чемпионатга тайёргарлик жараёни қандай кечмоқда?\n- Ҳозирча Муборакдаги клуб қароргоҳида кунига икки маҳалдан машғулот ўтказмоқдамиз. Аксарият ёшларни кўрикдан ўтказмоқдамиз. Яқинда бошланадиган анъанавий турнир – Қашқадарё вилояти ҳокими кубогида иштирок этиш режага киритилган. Ушбу мусобақадаги ўйинлар орқали қўл остимиздаги футболчиларнинг имкониятларини кўздан кечириб борамиз. Насиб қилса чемпионат стартига қадар Янгиер шаҳридаги қароргоҳга бориб, қисқа муддатли йиғин ўтказиб қайтиш ҳам режадан ўрин олган. Қолганини вақт кўрсатади.\n- Ўтган мавсум “Шўртан”да ҳам ёшлар жамоасини бошқаргансиз. “Машъал” билан таққослаганда қай даражада фарқ бор?\n- Тўғрисини айтганда, Ғузорда болалар футболи ҳозирча оқсамоқда. Муборакда эса бу борада ишлаш тизими мавжуда. Чунки илгари хориждан келган мутахассислар ҳам бу ерда болалар футболига пойдевор қўйилишида катта хисса қўшган. Менимча ҳар қандай футболчи профессионал футбол клубга келишдан олдин, муносиб мактаб кўриши керак. Насиб қилса бошқа вилоятларда ҳам болалар футболида яқин орада ўсиш кузатилади деган умиддамиз.\n- Айни пайтда сизда қандай мураббийлик лицензияси мавжуд?\n- Ҳозирча “В” лицензиясига эгаман. Келгусида “А” лицензияси учун ўқиш режамда бор.\n- Сиз тенги собиқ футболчилар ҳозирда супер лига клубларини бошқармоқда. Сизда ҳам бош мураббий сифатида ишлаш мақсади бўлса керак?\n- Албатта. Генерал бўлишни орзу қилмаган аскар, аскар эмас деганларидек, мен ҳам вақти келиб мустақил равишда бош мураббий сифатида ишлашни хоҳлайман. Ҳозирча мураббийлик соҳасида ўрганадиган нарсаларим кўп. Вақт ўтган сайин тажрибамни ошириб боришни ўйлаяпман. Ишонаманки, келгусида мен ҳам супер лига клубини бошқараман.\n- Футболчиликни якунлаб, қисқа фурсат ичида ёшлар билан ишлашга киришиб кетдингизю Бу жараён сизда қандай кечмоқда?\n- Ёшлар билан ишлашнинг ўзига яраша гашти бор. Уларга ниманидир ўргатиш осон эмас. Лекин бу жуда шарафли иш деб биламан. Футболчилик фаолиятим давомида кўплаб тажрибали мураббийлар қўли остида ўйнаганман. Уларнинг ҳар биридан ниманидир ўргандим. Эндиликда ўзлаштирган билимларимни ёшлар билан хаётда тадбиқ этиб бормоқдаман. Бу иш мен учун жуда қизиқарли кечмоқда.\n“Машъал” халқаро бўлим бошлиғи Опейми Хаммед Бадмус Нигерияда музокара ўтказди 15\n"Пахтакор"нинг "Ал Аҳли" устидан қозонган чиройли ғалабасидан ГАЛЕРЕЯ 14\n"Пахтакор" - "Аль-Ахли" 1:0 12\nХорхе Фоссати: "Пахтакор" билан ўйинда кўпроқ ҳужум қила оламиз деб кутгандим" 30\n"Пахтакор" - "Ал Аҳли" 1:0. Меҳмонлар умуман аниқ зарба бера олишмади 37\nОЧЛ. Бикмаевнинг голи "Пахтакор"га ғалаба келтирди 136


Асли Бориш: Эътирозларни бизга эмас, Гулнорага билдиришсин!\nТуркиянинг "Ҳуррият" газетасида босилган Ўзбекистон президенти қизи Гулнора Каримова билан суҳбат муаллифи Асли Бориш “Каримова нимани гапирган бўлса, шуни ёзгани”ни айтди.\nТуркиялик журналист Асли Бориш хонимнинг Озодликка айтишича, "Ҳуррият" газетасида эълон қилинган Каримова билан суҳбат электрон почта орқали қилинган савол-жавобларга асосланган.\n- Ўша куни электрон ёзишмамиз пайти у саволларни олдиндан юборишимизни сўради. Юбордик. Кейин у жавобларни бизга жўнатди. Келишувимизга кўра, савол-жавобни қандай ёзилган бўлса, уни шундай чоп этишимиз керак эди. Биз шундай қилдик, унинг айтганларини борича газетада эълон қилдик, - дейди Асли Бориш.\n"Ҳуррият" газетасида Гулнора Каримованинг суҳбати босилгач, кўп ўтмай ўзбекистонлик айрим ҳуқуқ ҳимоячилари эътирозларга сабаб бўлди.\nФранцияда яшовчи ўзбекистонлик инсон ҳуқуқлари ҳимоячиси Мўътабар Тожибоева Гулнора Каримова ва “Ҳуррият” газетасини судга бериш билан пўписа қилиб чиқди.\nЎзбекистон президентининг қизи уни Тошкентдаги бошқа бир ҳуқуқ ҳимоячиси Васила Иноятова билан адаштириб юборгани бунга сабаб бўлган кўринади.\n- Ўзбекистонга бориш имкониятидан маҳрум қилинган ҳуқуқ ҳимоячисини Ўзбекистонга бориб, нафақат Ўзбекистонга бориб, ҳатто қамоқхонани ичига кириб, видеотасвирга олиб, қийноқ қўлланилмагани ҳақда хабар тарқатганликда айблаяпти. Журналист бу ерда ким ҳақда гап кетаётганини текшириб кўриши керак эди, - дейди Тожибоева.\nГулнора Каримова суҳбатига “Замондош” сайти ҳам эътироз билдирди. Гулнора ўз интервьюсида бу саҳифа МХХдаги полковник Юрий Савинков бошчилигидаги бир гуруҳ шахслар томонидан тузилганлигини иддао қилиб чиққанди.\nТуркиялик журналист Озодлик билан суҳбатда Каримова айтганлари юзасидан эътирозлар уни ўзига билдириши кераклигини таъкидлади.\n- Гулнора номидан айтилган гаплар учун уни ўзи жавобгар. Биз бу ерда “иддао қиляпти“ калимасини ҳам ишлатганмиз. Агар Гулнорага қарши тарафни ҳам иддаолари бўлса уларни ҳам фикрларини босишимиз мумкин, - деди Асли Бориш.\n“Ҳуррият” мухбири Асли Бориш Гулнора Каримова билан илгари шахсан учрашмагани, лекин у билан суҳбатлашиш учун кўпдан бери имкон ахтариб келганини айтади.\nКаримованинг у билан 8 декабр куни суҳбатлашишга рози бўлгани ўзи учун кутилмаган ҳол бўлганини айтади Бориш.\n- Каримованинг Твиттердаги чиқишлари ортидан унга қизиқиш катта эканини билар эдим. Мен тарафсиз журналистика принципларига амал қилган холда суҳбатни ўтказишга ҳаракат қилдим. Ҳозир бу суҳбат юзасидан келаётган шарҳлардан Каримованинг мухолифлари қаторида унинг тарафдорлари ҳам кўп эканига амин бўлдим. Яна бир бор айтаман, Каримованинг айтганлари кимгадир тегиб кетган бўлса, биз улар учун ҳам очиқмиз, - деди турк журналисти.\nАсли Боришнинг айтишича, суҳбат газетада эълон қилинганидан сўнг ҳам у Каримова билан электрон мулоқот қилган.\n- Суҳбат босилганидан сўнг у бундан мамнун бўлганини айтди, миннатдорчилик билдирди - дейди Асли Бориш.\nАйни пайтда Ҳуррият газетасида босилган суҳбат юзасидан судлашишга шайланаётган фақат ҳуқуқ ҳимоячилари эмас.\nГулнора Каримованинг синглиси Лола Каримова ҳам ўтган ҳафта опаси устидан маҳкамага арз қилиши ҳақда таҳдидли баёнот эълон қилди.\n“Ҳуррият” газетасига берган интервьюсида Гулнора Каримова Лоланинг турмуш ўртоғи Тимур Тиллаевни ҳам нишонга олган. Ўша суҳбатда Гулнора синглисининг эри Тиллаев Тошкентдаги энг йирик “Абу-Саҳий” бозорини назорат қилиши ва у ердан ноқонуний тарзда ойига 20 миллион АҚШ доллари миқдорида фойда топишини иддао қилган эди.


«КИСТАМНИ ОПЕРАЦИЯ ҚИЛДИРГАНДИМ...»\n7 йил олдин иккала тухумдонимдан киста олдирганман. Шундан кейин ҳайз циклида ўзгариш бўлди. Батафсил... Янги шарх қўшиш «ҲОМИЛАДОРЛИК ТЕСТИ ХАТО ҚИЛАДИМИ?»\nҲайз цикли бошланадиган кун ўтиб кетгач, ҳомиладорликни аниқлаш учун тест ўтказдим. Тест қаламчасининг иккита чизиғи ҳам қизил рангни кўрсатди. Батафсил... Янги шарх қўшиш БАЧАДОН ЭРОЗИЯСИНИНГ ДАВОСИ\n35 ёшдаман, яқинда бачадонимдаги эрозияни даволатдим. Лекин ҳаво совиган кунларда белим бот-бот оғрийди.Батафсил... Янги шарх қўшиш «ҲАЙЗ ОЛДИ СИНДРОМИ НАСЛ СУРАДИ?!»\nҲайз циклидаги ўзгаришлар хасталикнинг илк аломатлари саналади. Ким учундир ҳайздан олдинги оғриқлар, кўп миқдордаги ажралмалар, ҳар ой икки-уч кунлаб ўриндан қўзғалмай ётиш одатий ҳолга айланиб улгурган. Батафсил... Янги шарх қўшиш АБОРТДАН КЕЙИНГИ БЕПУШТЛИК, ЖАРОҲАТ ВА ГОРМОНАЛ ЎЗГАРИШЛАР ҲАҚИДА...\nҲозирги кунда ҳомиладорликни режалаштирмаслик ва ундан воз кечиш учун аборт муолажасини қўллаш аёлнинг тиббий саводхонлиги етарли даражада эмаслигидан дарак беради. Батафсил... Янги шарх қўшиш СУЯКНИ МУСТАҲКАМЛАШ УЧУН ФОЙДАЛИ МАҲСУЛОТЛАР\nҚишда музлаган ерда тойилиб кетиш одатий хол. Бунда кимдир қўлини, кимдир оёғини синдириб олишини эшитганмиз. Бошқа биров йиқилса-да, хеч нарса қилмайди. Сабаби – суякларнинг мўрт ёки мустаҳкамлигидадир. Суяклар бақувват бўлиши учун қуйидаги маҳсулотларни тановул қилиб туришни тавсия этамиз.\nБатафсил... Янги шарх қўшиш ҚАЛҚОНСИМОН БЕЗ САЛОМАТЛИГИ УЧУН 9 МАҲСУЛОТ\nБатафсил... Янги шарх қўшиш ТОЛИҚДИНГИЗМИ, ТАНАФФУС ҚИЛИНГ! УМУРТҚАМИЗ САЛОМАТЛИГИ УЧУН 8 ТА МАШҚ.\n1.Курсида ўтирган ҳолатда қўлларни эркин қўйинг. Гавдани тик тутинг, елкаларни қулоққа яқинлаштиринг, сўнг яна даслабки кўринишга қайтаринг. Аввал секин-асталик билан бошлаб, кейин машқ тезлигини оширасиз. Умумий ҳисобда 8 марта бажарасиз.\n2.Гавдани тик тутинг. Енгил ҳаракатлар билан орқа куракларни бир-бирига яқинлаштириб, сўнг асл ҳолига келтиринг. Машқни 6-7 марта такрорлайсиз. 3.Ўтирган ҳолатда оёқларни елка кенглигига мосланг. Қўлларингизни елкага қўйинг. Аввал олдинга, сўнг орқа тарафга елкаларни айланма ҳаракатлантиринг. 4.Қўлларни бошнинг орқа тарафига олинг. Фақат тананинг юқори қисми ҳаракатланади. Аввал ўнгга, сўнг чап тарафга қаранг. Машқни 6 марта такрорланг.\n5.Қўлларингизни бошнинг орқа тарафига олинг. Гавдани тик ушланг. Ўтирган ҳолатда имкон қадар ортга эгилишга ҳаракат қилинг. 6.Гавдани тўғри тутганча, бошингизни икки ён тарафга ҳаракатлантиринг. 6 марта такрорлайсиз.\n7.Курсининг бир тарафига омонатгина жойлашинг. Қўлларни тизза устига қўйинг. Елкангизни олдинга, тиззага энгаштириб, 2 сониядан сўнг яна дастлабки ҳолатга қайтинг.\n8.Курсида тўғри ҳолатда ўтирибсиз. Қўллар тизза устида. Фақат умуртқанинг ўзини ҳаракатлантирасиз. Аввал ўнгга сўнг чапга. Янги шарх қўшиш Кандидозни уйда даволаш мумкинми?\nБатафсил... Янги шарх қўшиш Бачадон ампутацияси – ҳавотирга ўрин йўқ!\nБачадондаги жарроҳлик амалиётини бошидан кечирган барча аёлларни, муолажадан кейинги ҳаёт тарзи қизиқтириши шубҳасиз. Одамлар орасида бачадон бўлмаса, аёл соғлом турмуш тарзини йўқотади, деган янглиш фикр мавжуд. Айтишларича, энди у нозик муносабатларга ярамай, тезда кексая бошлар экан. Сизни ишонтириб айтишимиз мумкинки, буларнинг барчаси ёлғон!


ОАВ: Хитой Халқ банки ўз криптовалютасини чиқаради (Версия для печати) | bank.uz\nХитой Халқ банки ўз криптовалютасини чиқарадиган вақтга оз қолди. Bloomberg ишбилармонлик янгиликлари агентлиги Хитой регуляторининг тўловлар бўлими бошлиғи ўринбосари сўзларига таяниб шундай баёнот берди.\nАгентлик ходими дам олиш кунлари Хитойнинг шарқий қисмида жойлашган Цзянси провинциясидаги Ичунь шаҳрида бўлиб ўтган соҳага доир форумда иштирок этган эди. Ахборот манбаининг сўзларига кўра, Халқ банки мазкур масала бўйича ўтган йилдан буён фаол ишлаб келмоқда ҳамда криптовалютасини «чиқаришига оз вақт қолган».\n2017 йилнинг сентябрида Хитой Халқ банки ICOни ўтказиш, шунингдек, биткоин ва бошқа криптовалюталар билан операцияларни амалга оширишни тақиқлаган эди. Шу пайтдан бошлаб мамлакатда 88та криптовалюта биржаси ёпилди, шу билан бирга, 85 ICO фаолияти тўхтатилди.\n2017 йилнинг охиридан Хитой дунёда криптовалюта учун муҳим бозорлардан бири сифатида эътироф этилди. Бир қатор хитойлик ва хорижий нашрларнинг маълумотларига кўра, 2017 йил охирида дунё бўйлаб майнинг қувватларининг қарийб 80%и ХХРда жойлашган эди. Мамлакат ҳудудидаги ҳисоблаш марказлари одатда электр энергияси қиймати паст даражада бўлган чекка провинцияларда, масалан, Юньнань, Сичуань, шунингдек, Шинжон-Уйғур автоном туманида жойлашгандир.


Имомали Раҳмон БМТда иқлим ўзгариши муаммоларини ҳал этиш бўйича ўз фикрини маълум қилди\nИмомали Раҳмон БМТ Бош ассамблеясининг 75-сессияси ялпи мажлисидаги видеочиқишида иқлим ўзгариши билан боғлиқ муаммоларни ҳал қилиш йўллари ҳақида ўз фикри билан ўртоқлашди, деб ёзмоқда Asia-Plus.\nБиринчидан, давлат раҳбарининг фикрича, жаҳон ҳамжамияти қайта тикланадиган энергия манбаларидан фойдаланишни қўллаб-қувватлаши керак, бу эса «яшил» иқтисодиётни ривожлантириш учун қулай асос яратади.\nИккинчидан, у донор давлатларни, халқаро ва минтақавий молиявий тузилмаларни иқлим ўзгаришига мослашиш бўйича миллий стратегия ва дастурларни амалга оширишга ҳар томонлама ҳисса қўшишга чақирди.\nРаҳмон, шунингдек, сув ресурслари, хусусан, музликларнинг ҳосил бўлиш манбалари мониторингини кучайтиришни таклиф қилди. Унинг фикрича, сув манбаларини муҳофаза қилишда халқаро ҳамкорликни кучайтириш ва шу мақсадда Тожикистоннинг Халқаро музликларни ҳимоя қилиш жамғармасини ташкил этиш тўғрисидаги таклифини амалга ошириш зарур.\nТожикистон раҳбари ривожланган мамлакатлар ва халқаро ташкилотларга ривожланаётган ва паст ривожланган мамлакатларга музликларни ва бошқа сув манбаларини кузатиш ва муҳофаза қилишда ҳар томонлама молиявий ҳамда техник ёрдам кўрсатишни таклиф қилди.\nУ Тожикистоннинг халқаро шериклари тожик томонининг ушбу соҳалардаги кейинги ташаббусларини қўллаб-қувватлашига умид билдирди.\nТожикистон президенти ўз чиқишида коронавирус мавзусига ҳам тўхталиб, дунёнинг кўплаб давлатлари томонидан ишлаб чиқарилаётган COVID-19’га қарши вакцина барча мамлакатлар учун эркин тақдим этилишига умид билдирди. У келажакда ишлаб чиқарувчи мамлакатлар томонидан бошқа давлатлар аҳолисининг заиф қатламлари, хусусан, болалар, аёллар ва кексалар гуманитар ёрдам шаклида вакцина билан қамраб олинишига умид қилишини айтди.\nУнинг таъкидлашича, COVID-19 пандемияси Тожикистонга жиддий таъсир кўрсатди.\nПрезидентнинг сўзларига кўра, касаллик тарқалишининг олдини олиш учун бугунги кунда Тожикистон ЖССТ, мамлакатлар ва ривожланиш бўйича шериклар билан ҳамкорликда бу йўналишда барча чораларни кўрган ҳолда зарур дори-дармон ва тиббий асбоб-ускуналарни кўпайтиришга ҳаракат қилмоқда.\n«Нуфузли халқаро ташкилотлар коронавирус тарқалишининг оқибатларини узоқ муддатли жараён деб баҳоламоқда, бу, албатта, жаҳон иқтисодиёти ривожланишига таъсир қилади. Ушбу вазият фонида Тожикистон мисли кўрилмаган катта қийинчиликларга дуч келмоқда. Коронавирус пандемияси миллий иқтисодиётнинг барча соҳаларида, шу жумладан, инвестиция фаолияти, тўғридан-тўғри хорижий инвестициялар, ички ва ташқи савдо, туризм ва хизматлар, транспорт соҳасида кўрсаткичларнинг пасайишига олиб келди», - деди президент.


Навоий шаҳрида Давлат хизматлари маркази очилди\n20.12.2018 14:08 0 197\nАнъанага кўра, ҳар бир янги очиладиган Давлат хизматлари марказида аввалгилардан фарқлаши керак бўлган янгилик жорий этилади. Фаолиятини бошлаган Навоий шаҳар Давлат хизматлари маркази ҳам мазкур анъанани давом эттирди.\nБу ерда вақтинчалик рўйхатдан ўтиш, тадбиркорларга бож тўловларини амалга ошириш, фуқаролик биометрик паспортини бериш, эски ҳайдовчилик гувоҳномасини янги намунадагисига алмаштириш ва бошқа давлат хизматлари кўрсатилиши кутилмоқда. Бу ҳақда Давлат хизматлари агентлиги матбуот хизмати хабар берди.\nАгар кутилмаганда мобил телефон ёки планшетингиз заряди тугаб қолса, уни тўлдириш имкони ҳам яратилди. Янги Давлат хизматлари маркази гаджетларни зарядлаш учун махсус станциялар билан жиҳозланган.\nДавлат хизматлари агентлигининг ташкил этилиши биланоқ унинг таркибига кирувчи Марказларда фуқароларга хизмат кўрсатиш стандартларига юқори талаблар белгиланган. Шу боис, мазкур Марказлар қисқа фурсатда ўзларини бир том остида энг керакли давлат хизматларини қулай ва ортиқча вақт ва пул сарфламасдан олиш мумкин бўлган уникал майдонча сифатида танитди. Навоий шаҳар ДХМ мазкур тамойилнинг яққол мисолидир.\nМарказ ўзининг ноанъанавий архитектура ечими билан ҳайратда қолдирадиган 15 минг метр квадрат майдонли 4 қаватли янги бинода жойлашган. Ягона оқ-феруза услубидаги дизайн барча янги Марказларнинг ўзига хос белгисига айланяпти. Бундан ташқари, қурувчи ва архитекторлар халқ кирадиган жой кўркам, барча қулайликларга эга бўлиши лозимлигини инобатга олишган. Шу боис интерьер ечими ҳам хизмат олувчиларга яхши кайфият бағишлайди.\nЯнада қулайлик яратиш мақсадида бу ерда болалар ўйингоҳи, давлат божини тўлаш учун махсус касса ва бошқалар ишлаб турипти. Ташриф буюрувчилар бепул WiFi дан фойдаланиш имконига эга.\nИмкониятлари чекланган шахслар учун тегишли аравача ва пандус ўрнатилган. Умуман олганда, ҳар бир фуқарога — алоҳида эътибор, жамиятнинг барча қатламлари манфаатлари ҳисобга олинган.\nБу ерда 60 қабул ойналари орқали юздан ортиқ энг оммабоп давлат хизматларини олиш мумкин.\nНавоий давлат хизматлари маркази\nЖамият 31/07, 19:28\nХорижда қилинадиган қиммат ва мураккаб юрак жарроҳлиги Навоийда бепул ўтказилди


Фото: Азода Liil Ҳуррамов билан уришиб қолдими? - ShouBiz.uz\nЯнгиликлар 18:25 | 17.6.22\nФото: Азода Liil Ҳуррамов билан уришиб қолдими?\nХонанда бунга аниқлик киритди\nИнстаблогер, актриса Азода Юсупахмет Instagram саҳифасида дўсти Озод Ҳуррамов билан урушиб қолгани ҳақидаги гап-сўзларга аниқлик киритди.\nБлогер ўз саҳифасида кузатувчилари билан савол-жавоб ўтказди. Шунда унга Озод Ҳуррамов билан уришиб қолгани ҳақида савол берилган. Азода эса буни рад этган. Актрисанинг таъкидлашича, Озод Ҳуррамов ҳамда Самир Тафоев унга оила аъзоларидек яқин.\n«Йўқ, улар менинг жигарларим, оилам», — деб ёзади актриса.\nАввалроқ Азода Озод билан унаштирилгани ҳақидаги миш-мишларга аниқлик киритганди. Унинг сўзларига кўра, бу ёлғон. Уларнинг биргаликдаги суратлари Озод Ҳуррамовнинг лойиҳаси бўлган. Азоданинг таъкидлашича, улар бир-бирга мос эмас. Актрисанинг идеалидаги инсон бошқача.\n«Бу ёлғон. Озод билан унаштирилмаганмиз ва бундай бўлмайди ҳам. Расмлар эса Озоднинг лойиҳаси бўлган. Ўзининг саҳифасида видеоси бор. У билан мен умуман бошқа-бошқа инсонлармиз. Умуман тўғри келмаймиз. Биз бир-биримизнинг сирларимизни биламиз. Яқин дўстмиз, холос. Бундан бошқа ҳеч нима бўлмайди. Менинг идеалимдаги инсон умуман бошқача», — деб ёзади Азода.


Карлар учун дин дарслари\nСешанба, 06 Октябр 2015 19:56\tхарф ўлчами\nБунга ярим йил олдин ишониш қийин эди. Бундан ташқари, карлар билан ишлайдиган (сурдотаржимонлар) Жамила Зинин ва мураббия Юлия Замалетдиновалар карлар шаҳодатнома олишларига унчалик ишонишмаётган эди.Ҳаммаси ўткан йили баҳорида бошланди. Юлия ва Жамила Ислом Ҳақиқатларни кар одамлар дунёсига етказиш бўйича саъйи ҳаракатларини бирлаштириш ва Москванинг масжидида улар учун мадраса ташкил қилиш таклифи билан чиқишди.“Фотиҳа” мадрасаси раҳбари Рамиз ҳазрат Фатхулин уларни қўллаб-қувватлади ҳамда масжидда шундай курс ташкил қилишга розилик берди. Гуруҳларни ташкил қилиш бўйича ишлар бошланди. Аввалида катта ғайрат ва умидлар билан ишлар бошланиб кетди. Ҳаммаёққа рекламалар ва эълонлар берилди.Сўнг турли хил тушунмовчиликлар ҳам борлиги маълум бўлди: курс ҳақидаги эълонлар турли хил сайтлардан олиб ташланарди ёки эътиборсиз қолиб кетарди: ҳатто курсларга таклиф қилинган плакатлар Москва шаҳрининг масжидларида ҳам йиртиб ташланар эди.Шунинг билан бирга турли хил эътиқод ва эътиқодсиз карларнинг ўзидан ҳам мактублар келар эди: “Ахир, мусулмонлар ҳаммани четидан қатл қиладиган террорчилар эмасми?”, “Сизлар кофирларни автоматларда ўлдирувчи қотил эмасмисизлар? Курсларда нималарни ўргатасизлар?”Вақт ўтар эди... Мадрасанинг оддий гуруҳлари дастурларни ўзлаштирар, мураббия ва сурдотаржимон эса хафтада бир марта мадрасага келиб карлар гуруҳига кимдир қизиқиш билдирганми ё йўқми хабар олиб туришар эди...Шундай қилиб уч ой ўтди. Жуда кўпчилик бу ташаббусга ишончини йўқота бошлади. Бироқ қўллар дуога очилиб, кўпчилик истиҳора намозини адо қилар эди. Умидлар сўнаётган бир пайтда гуруҳга иккита талаба келди.Йўқ, бунгача ҳам бир иккита одам келиб турди. Бироқ улар карлигидан ташқари кўзлари ҳам ожиз эди. Метродан ва автобус бекатларидан узоқ бўлган мадрасага қатнаб туриши уларга анча машаққатли эди.Ўз ота-оналаридан масжидга қатнашини яшираётган қизлар ҳам келишди. Уларнинг ота-оналари, яқин қариндошлари қизларининг Исломга қизиқаётганига қарши эди. Биз билан бўлиб ўтган бир икки мулоқотдан кейин, уларнинг қариндошлари уларга иш ёки масжидни танлаш ихтиёрини берди, сўнг улар ҳам келишмай қўйишди.Улар ҳозир ҳам, Ислом ҳақида китобларини ёстиқларининг тагида яшириб динимизни ўрганишмоқда... Йаа Аллоҳ, англашмовчилик деворини ўзинг бузиб ташлагин ва уларни ҳам мадрасага келадиганлардан қилгин!Ва ниҳоят, тахминан декабр ойларида Мусо ва Витя исмлик иккита талаба келишди. Улар бизларга кўп саволлар беришди (Юлияга ижтимоий тармоқлар воситасида Витядан жуда кўп саволлар келди, яъни Витя бўлажак мураббиясининг илмини ва ақийдасини текшираётган эди), сўнг эса йигитлар: “Яна келамиз”, деб кетишди.Жамила ва Юлиянинг қувончи чексиз эди. Ўшанда катта синфни сўрадик, чунки мадрасанинг энг кичик хонаси бизга торлик қилиши мумкин эди. Раҳбарият талабларимизни қондириб энг катта ва ёруғ синфни тасарруфимизга берди. Ишларимизга катта қизиқиш билан ёндашиб келган ва доим ўз ёрдамини аямаган Илнур ҳазрат Фарзиевга катта раҳмат. (Аллоҳ рози бўлсин!)Бир хафтадан сўнг талаблар сони ўн бештага етди. ...Вой, улар шундай аққли эдиларки, Субҳаналлоҳ! Алҳамдулиллаҳ!Ишлар қайнашни бошлади! Биз ҳаммамиз Исломни ўрганишга ва ўргатишга қаттиқ киришиб кетдик.Ўша вақтларда жуда кўп ишларни амалга оширдик, кўп нарсаларни кашф қилдик, чунки карларга Ислом ҳақида таълим бериш бўйича деярли ҳеч қандай тажрибамиз йўқ эди. Энди биз ким истаса ўз тажрибамиз билан ўртоқлашишимиз мумкин. Албатта, бунда карлар учун курслар ташкил қилиш шарт эмас.Менинг эрим, Олмос Абдураҳманов ажойиб таклифни бердилар. Карлар орасида бир пиёла чой устида йиғилишлар, учрашувлар ўтказиш, дастурхон ёзиб, унга карларни ўзаро мулоқат қилишлари учун таклиф қилиш, бунинг орасида видео дарсларни қўйиб бериш. Аксар карлар мулоқат учун очиқ ва улар ўзлари сизга ўз тилларини тез ўргатиб қўйишлари ҳам мумкин.Дактилология – бармоқ тили алифбесини ўрганиб олиш кифоя, шунда сиз ҳам кар одамга истаган нарсангизни ўргатсангиз бўлади. Улар эса сизга қоғозда ёзиб беришади ёки телефон жиҳозларининг “СМС” ёзиш имкониятидан фойдаланишади.Ғояси, ишларимиздаги ёрдами, сабри ва менга бу иш билан шуғуланишга рухсат берган (эрим) Олмос акамга катта ташаккур.Бу йил ишимизда мувоффақиятли бўлган баъзи ҳусуслар ҳақида тўхталиб ўтмоқчиман:1. Карларга Исломни ўргатиш бўйича ишлар бошланди. Диний маълумотларни етиказиш бўйича энг оптимал усуллар топилди.2. Ижтимоий тармоқда “Исломда кўзи ожиз ва карлар” деб номланган гуруҳ очилди vk.com/ourislam.3. Дарсларимизнинг катта қисми видеога тушириб олинди. Видеодарслар эса, интернет тармоқларига қўйилди. Истаган одам уларни youtube.ru/ourislamru саҳифасидан топиши мумкин.4. Исломий мавзуларда баъзи имо-ишоралар (жест) ишлаб чиқилди.5. 2013 йили Қозонда бўлиб ўтган «ISLAM ONLINE» анжуманида гуруҳимиз ҳақида маъруз қилдик. Маърузамиз тингловчиларда катта қизиқиш уйғотди.6. Эшитадиган одамларни карлар дунёси билан таништириш ва карлар ҳақидаги тушунчаларни ўзгартириб юборадиган мавзуда мақолалар ёзилди.7. Иложи борича ОАВларида маълумотлар бериб турилди. (Баъзилари ўзлари бизга қизиқишди, баъзи вақтларда ўзимиз маълумотларни жойлаштиришга ҳаракат қилдик.)8. Ўқув курсларидан ташқари карлар орасида хордиқ чиқаришни ҳам ташкил қилишни мақсад қилиб қўйдик. Бу ишимиз ўз самарасини бермоқда. Масалан, кар талабалар мусулмон ёшлари билан бирга уруш қатнашчиларини табрик этишди.9. Талабаларимиз орасида якка курашлар бўйича Россия ва Жаҳон чемпионлари ҳам бор. Уларнинг баъзилари сурдолимпиадаларда ҳам қатнашадилар!10. Видеоматериалларимизни Россия ва дунёнинг бошқа жойларида тарқатиш бўйича жуда кўп таклифлар олдик. Бу эса кар одамларнинг Исломни ўрганиш бўйича жуда катта эҳтиёжлари борлигига далилдир.Ҳамма ёрдам берганларга катта раҳмат. Аллоҳ рози бўлсин! Ва яна илтимос, бизларни мақтаманглар. Бу ҳар кимнинг ўз ишини қилаётганидир. Ишларимиз янада осон бўлиши ҳақида ҳаққимизга дуода бўлсангизлар етади. Қилинмаган ишлар, режалар, орзулар янада бисёр. Янги ўқув мавсуми ҳам манфаатли ва самарали бўлиб, кейинги гуруҳ йиғилиши аввалгисига ўхшаб қийин кечмасин. Аллоҳ осон қилсин. Омин.\nЮлия ЗамалетдиноваАбу Муслим таржимаси\nБу хабар билан танишиб чиққач, кўзимга ёш келди. Мана жасорат, мана хизмат... Мақолани таржима қилишга киришар эканман, қани эди шу мақолани ўқиб, шунга ўхшаш хайрли ишларни қилувчилар янада кўпайиб, бу мақоладан ибрат олишса деган умид бор эди. Қилинадиган савобли ишлар жуда кўп ва албатта савоб ишларни қилиш учун мазкур ишларни карлар орасидан қидириш шарт ҳам эмас. Атрофингизга қаранг, қулоқлари эшитадиган карлар қанча-қанча... Хуллас, мени тушундингиз деб ўйлайман... (таржимон)\n« Маънавий таназзул\tМусибатлар: синовми ёки жазо? »


2021−2022 ўқув йилидан абитуриентларга хоҳлаганча таълим йўналишини танлаш имкониятини бериш таклиф этилди – Газета.uz\n2021−2022 ўқув йилидан абитуриентларга хоҳлаганча таълим йўналишини танлаш имкониятини бериш таклиф этилди\n2021−2022 ўқув йилидан абитуриентларга хоҳлаганча таълим йўналишини танлаш имконияти берилиши мумкин. Таклиф амалга оширилса, абитуриент тўплаган баллари билан танлов босқичида аввалгидек 5 тагача эмас, балки чекланмаган миқдорда таълим йўналишларини танлаши мумкин бўлади.\n29 январ 2021, 12:08 Жамият\n2021−2022 ўқув йилидан абитуриентларга хоҳлаганча таълим йўналишини танлаш имкониятини бериш таклиф этилди. Бу ҳақда Давлат тест маркази директори Мажид Каримов ЎзА га берган интервьюсида маълум қилди.\nУнинг сўзларига кўра, агар бу таклиф амалга оширилса, абитуриент тўплаган баллари билан танлов босқичида аввалгидек 5 тагача эмас, балки чекланмаган миқдорда таълим йўналишларини танлаши мумкин бўлади.\nЛекин бунда тест синови топширган фанлар мажмуи мос келадиган йўналишлар танланиши керак бўлади. Мажид Каримов бу «ўқишга кириш имконияти кескин оширишини» айтган.\nШунингдек, ДТМ директори «бундай ўзгаришни жорий этиш учун тест синови топшириладиган фанларга, уларнинг кетма-кетлигидан қатъи назар, бир хил балл берилиши талаб этилади» дея таъкидлади.\n25.06 Ўзбекистонда йил бошидан бери биринчи маротаба энг кўп коронавирус ҳолатлари қайд этилди\n25.06 «Янги Ўзбекистон» боғи ва «Истиқлол» мажмуаси қурилиши кимга топширилди?\n25.06 «Осиё Шенгени» — Silk road visa амалда 2022 йилдан бошлаб қўлланилиши мумкин\nЎзбекистонда йил бошидан бери биринчи маротаба энг кўп коронавирус ҳолатлари қайд этилди\n«Янги Ўзбекистон» боғи ва «Истиқлол» мажмуаси қурилиши кимга топширилди?\n«Осиё Шенгени» — Silk road visa амалда 2022 йилдан бошлаб қўлланилиши мумкин\nЎзбекистон мебель маҳсулотлари бозори 2,5 млрд долларга тенг — Шавкат Мирзиёев\nЧироқчида электр таъминотидаги муаммо сабабли «Афросиёб» поезди йўлини тўсганлар судга чақирилди\n24 июнь куни Ўзбекистонда содир бўлган энг муҳим хабарлар дайжести\nМудофаа вазирлиги Ўзбекистон армиясининг жанговар шайлигини текширмоқда


Ходим 2017 йил январ ойининг бошида янги ишга қабул қилинган бўлиб, шу йилнинг 31-мартидан 25 августигача касал бўлганлиги сабабли ишга келмади ва шу даврлар учун бухгалтерияга касаллик варақаси тақдим этиб келмоқда. Унинг мансаб маоши 540 987 сўм бўлиб шу кунгача ўзгармаган. 2017 йил январ-март ойлари учун мансаб маошидан ташкари суғурта бадаллари хисобланган тўловлар (иссиқ овқат учун компенсация) суммаси 713000 сўмни ташкил этади. Нафақанинг иш ҳақига фоизлардаги миқдори 80%. Жадвалга асосан апрелда 20 кун, майда 22 кун, июнда 21 кун, июлда 21 кун, августда 23 кун иш куни белгиланган. Касаллиги туфайли ходимни ишламаган кунлари апрелда 20 кун, майда 22 кун, июнда 21 кун, июлда 21 кун, августда 19 кунни ташкил этган.\nКасаллик нафақасини ҳисоблаш ВМнинг 11.03.1997й. 133-сон Қарори 6-иловасида белгиланган тартибда амалга оширилади. Ходим касаллик бўйича нафақа ҳисоблаш тартиби ушбу жавобда батафсил келтирилган: http://vopros.norma.uz/question/8293\nБелгиланган тартибга кўра сиз келтирган маълумотлар асосида нафақа учун ўртача иш ҳақини ҳисобласак, у 600 403,7 (540987+713000/12) сўмга тенг.\nХодимга нафақа ўртача иш ҳақининг 80% миқдорида тўланишини назарда тутсак, тўлиқ бир ойлик касаллик бўйича нафақа пули, ойдаги иш кунлари сонидан қатъий назар, 480 322, 9 (600 403,7 х 80%) сўмга тенг.\nУшбу суммадан тегишли тартибда ЖШДС ушлаб қолинади, у иш ҳақи тарзидаги даромад бўлмаганлиги сабабли суғурта бадаллари ҳамда ЯИТга тортилмайди.\nЖамиятда 2018 йил январь ойи учун 600 000 сўм иш ҳаки ҳисобланди. Касаллик варақаси бўйича ҳисобланган тўлов 185 000 сўм. Жами 785 000 сўм. Бунда ЖШДС: (785 000 - 172240) *7,5% = 45 957 сўм Суғурта бадали: 785 000 * 8% = 62 800 сўм ЖБПТ (ИНПС): (785000 - 172240) *2% = 12 255,20 сўм.... Далее\n1. Прогулдан кейин касаллик варақасини очиб келган ходимга касаллик варақаси бўйича тўлов тўланиши мажбурийми ёки тўламаслик мумкинми? 2. Касаллик варақаси очилиши олдидан қолдирилган прогул ёки касаллик варакасининг муддати тугаб, ходимнинг ишга чиқиш кунидан кейин колдирилган прогул кунлари учун (ишга чикмаган кунлари) ходимга кандай жазо чораларини қўллаш мумкин? 3. Қандай ҳолатларда касаллик варакаларига тўловларни тўлаш мажбурий бўлади?\nХодим бир кун прогул қилиб, ишга келмади. Кейинги кундан бошлаб эса касаллик варақасини очмоқда. 7 кундан сўнг касаллик варақаси билан ишга чиқмоқда. Баъзи ҳолларда ходим касаллик варақасини очиб, касаллик варақасининг тугаш кунидан кейинги ишга чиқиш кунида ишга чикмасдан, 1 кун баъзан 2 кун прогул қилиб, ишга чиқмоқда.... Далее\n1. Касаллик варақаларига ҳақ тўлаш қандай тартибда ҳисоблаб тўланади? Масалан, туғиш таътилига чиққанда тўланадиган ҳақ қандай ҳисобланади? Ўртача ойлик ҳисобиданми, ойлик ставкасиданми ёки стажига қарабми ва қандай фоизда тўланади? 2. Ходимлар таътилга чиққанида қандай тартибда ҳисоб-китоб қилинади: ўртача 12 ойлик иш ҳақиданми ёки ойлик ставкасиданми?


Қирғизистон президентлигига номзодлар сони 40 дан ортди - BBC News O'zbek\nҚирғизистон президентлигига номзодлар сони 40 дан ортди\nҚирғизистон Марказий Сайлов ҳайъатининг билдиришича, бугунга келиб президентликка номзодларнинг сони 40 дан ортган.\nҚирғизистон президентлигига сайловлар эса, шу йилнинг 30 октябр куни бўлиб ўтади.\nМасъулларга кўра, номзодларнинг фақат 10 га яқини Қирғизистондаги сиёсий партиялар томонидан илгари сурилган. Қолганлари эса, мустақил номзодлардир.\nҚирғизистон президентлигига номзодларнинг мамлакат парламентининг амалдаги ёки собиқ аъзолари, дипломатлар, тижоратчилар, ишсизлар, уй бекаси, фермер, истеъфодаги юқори мартабали ҳарбийлар ва журналистлардан иборат эканликлари айтилади.\nПрезидентликка даъвогарларнинг ўз номзодларини илгари суриш жараёни 16 августга қадар давом этади. Шундан сўнг уларни расмий рўйхатга олиш ишлари бошланади.\nАммо расман қайддан ўтишлари учун номзодлар 100.000 қирғиз соми (тахминан 2.2 минг АҚШ доллари) миқдорида гаровга пул қўйишлари, 50 миллион сом(1.1 минг АҚШ доллари)дан ошмайдиган миқдорда жамғарма тузишлари, ўзларини дастакловчи 30 минг сайловчининг имзосини тўплашлари ва қирғиз тилидан имтиҳон топширишлари лозим бўлади.\nМаҳаллий сиёсатчиларга кўра эса, 40 дан ортиқ номзоддан фақат саноқлисигина президентлик пойгасида муваффақият қозонишларига умид қилишлари мумкин.\nУлар бу каби номзодлар сирасида "Бутун Кыргызстан" партияси лидери Адахан Мадумаров, "Ата Журт" партияси раҳбари Қамчибек Ташиев, собиқ Ички ишлар вазири ва Норин вилоятининг собиқ губернатори Омурбек Суваналиевларни тилга олишади.\nЭкспертлар эса, молиявий ва ташкилий муаммолар сабаб, президентлик сайловлари санасига яқин номзодларнинг сони жиддий қисқаради, деган ишончдалар.\nМаҳаллий кузатувчилар, ўз ўрнида, ҳалича обрўлари "тош босадиган" сиёсатчилар президентликка ўз номзодларини илгари суришмаганига эътибор қаратишади.\nБу каби сиёсатчиларнинг шу яқин кунлар ичида ўз даъволарини эълон қилишлари кутилмоқда.\n"Хьюман Райтс Вотч" халқаро инсон ҳуқуқларини ҳимоя этиш ташкилоти эса, Қирғизистон Марказий сайлов ҳайъатини сайловолди амалиётлари ва сайлов жараёнини ёритиш учун ахборот агентликларига ҳам рухсатнома беришга ундаган.\nАйрим маълумотларга кўра, Қирғизистон Марказий сайлов ҳайъати 21 июл куни 40 та теле ва радиокомпания, 100 дан ортиқ нашрларга аккредитация берган, аммо 11 та ахборот агентлигининг сўровини рад этган.\nҚирғизистон президенти 6 йилга сайланади.\nПрезидентликка номзоднинг ёши 35 дан кичик бўлмаслиги, аммо 70 дан ошмаслиги лозим.\nБундан ташқари, бўлажак номзод Қирғизистон республикаси фуқароси бўлиши ва сўнгги 15 йил мамлакатни тарк этмаган бўлиши керак.\nЖорий пайтда Қирғизистонга ўтган апрел ойидаги оммавий намойишлар ортидан президент Қурмонбек Бакиев ўрнига қудратга келган ва ўтган июн ойидаги сайловларда президент этиб сайланган Роза Ўтинбоева раҳбарлик қилади.\nҚирғизистон қонунчилигига мувофиқ, Ўтинбоева хоним ўз номзодини яна бир бор президентликка илгари сура олмайди.\nУнинг ваколати расман шу йил охирида ўз ниҳоясига етади.